15. NOVOSADSKI JAZZ FESTIVAL

Novi Sad, 2013.

**PROGRAM FESTIVALA**

**Novembar, 2013.**

*Poštovana publiko!*

Uprkos svim nedaćama, naš Festival ide dalje. I ove godine smo se trudili, da pripremimo raznoliki program, koji je barem na nivou dosadašnjih festivala.

***Steve Grossman***, velikan jazz saksofona i ***Cindy Blackman Santana***, sada već legendarna bubnjarka, su muzičari koje ne treba posebno predstaviti. ***Aruan Ortiz*** će sa svojim ***Afro-Cuban kvintetom*** predstaviti zanimljivu fuziju kubanskog i modernog jazz-a, ***Rudresh Mahanthappa*** mešavinu tradicionalne indijske muzike i jazz-a. ***Three Ladyes of Blues*** će nam doneti pravu soul-blues svirku, a ***Steve Klink trio*** interesantne, kao što su kritičari nazvali, folk-bop zvukove.

***Robert Jukič***, koji je više puta nastupao kao „sideman“ u različitim sastavima na našem festivalu, najzad stiže sa svojim projektom „*Life*“ u kojem nastupaju svestki poznati muzičari: ***Greg Tardy, Femi Temowo*** i ***Ernesto Simpson***. Austrijsko-iranski ***Choub*** takođe svira mešavinu više pravaca, zvanim: Persijska strana jazz-a.

Iz Rijeke stiže ***Bruno Mičetić trio***, sa ***Ratkom Divjakom*** na bubnjevima, legendom naših prostora. Iz Italije u saradnji sa italijanskim institutom u Beogradu ***Kekko Fornarelli*** i ***Roberto Cherillo***, iz Nemačke basista ***Sebastian Gramms*** sa triom i iz Švajcarske jazz trio ***Vein***.

Uz opširni prateći program, radionice, prezentacije i naravno jam session, će svako naći ponešto za sebe.

Uživajte!

***Adam Klemm***

**U SUSRET NOVOSADSKOM JAZZ FESTIVALU**

**PETAK, 1. NOVEMBAR 2013.**

*KCNS, Klub „Tribina mladih“, 18,30 sati*

**MUZEJ MIŠE BLAMA –** otvaranje

2 – 10. novembar, 10 – 20 sati

Džez je nesumnjivo jedno od obeležja dvadesetog veka. Kao najmlađi muzički pravac, već je uspostavio svoje zakonitosti, koje se uglavnom baziraju na pravilima njegove starije „sestre“, ozbiljne, klasične muzike. Iznedren je, dakle, negde krajem XIX veka u Sjedinjenim Američkim Državama. Nije dugo ostao samo tamo. Kao cunami je doplovio do evropskog kontinenta i udomio se i tu. U Srbiji se pojavio sredinom dvadesetih godina prošlog veka. Moja istraživanja su me odvela do 1927. godine, kada je osnovan prvi „***Studentski Micky Jazz***“ orkestar u Beogradu. Ubrzo potom, osnivaju se džez orkestri širom Srbije: Valjevo, Šabac, Niš... Otvaraju se škole igranja. Svaki prestižni hotel ili klub tog vremena nije se mogao zamisliti bez džez orkestra. Ta muzika se sluša i u poznatim banjskim odmaralištima. I tako sve do drugog svetskog rata. Neko bi pomislio da je ta svetska katastrofa zaustavila džez. Ispostavilo se sasvim suprotno! Čak se i pod nemačkom okupacijom interpretirao. U okupiranom *Radio Beogradu* je osnovan *veliki džez orkestar*. Istovremeno se u oficirskom logoru u Nirnbergu osniva logoraški džez orkestar „***Vegetarijanci***“, kasnije „***Bodljikava žica***“. Oslobođenjem zemlje, džez nastavlja svoj aktivni život. U bivšoj Jugoslaviji se osnivaju *Veliki džez orkestri* (*Big Bendovi*) u svakom glavnom republičkom gradu. U Beogradu se ***Big Bend*** oformio 1948. godine. Već 1953. se osniva prvo *Udruženje Jazz muzičara Srbije*, a od 1956. dolaze i prvi strani džez umetnici: *Juta Hip, Dizi Gilespi, Luj Armstrong, Oskar Piterson, Ela Ficdžerald*... 1970. i 1971. godine dolazi do realizacije *Njuport festivala* u Beogradu, a potom ta manifestacija prerasta u *Beogradski džez festival*. I u drugim gradovima se osnivaju džez festivali: Novi Sad, Niš, Kanjiža, Valjevo, Šabac, Kraljevo, Subotica, Pančevo, koji traju i danas. Srbija postaje jedna od ređih zemalja Evrope koja u svoj prosvetni sistem uvodi i džez odsek (u srednje i visoko muzičko obrazovanje), tako da danas ovi odseci deluju na nivou srednje škole u Beogradu i Leskovcu, a na višem nivou na Fakultetu muzičkih umetnosti u Beogradu. Cilj ove izložbe je da se prezentuje jedan manji deo veoma bogatog arhivskog materijala vezanog za džez u Srbiji, sa ambicijom da se osnuje muzej, u okviru koga bi delovale džez radionice, biblioteka, nototeka i fonoteka. Takođe je u planu i koncertna i izdavačka delatnost. Tako bi Srbija postala jedina zemlja u Evropi koja bi imala ovakvu instituciju.

***Mihailo Miša Blam***

U Evropi postoji, hvala Bogu, stotine muzeja, malih velikih, grandioznih, koji prezentiraju ljudima svoje kolekcije različitih tema. Ako se zapitamo koja muzička kultura nije muzejski zastupljena u Evropi, odgovor je jednostavan: džez! U SAD postoji nekoliko muzeja koji obrađuju ovu temu. Istraživanja i sakupljanje dokumentacije vezane za ovu plemenitu muzičku i socijalnu kulturu pokazale su da je Srbija, gle čuda, bila veoma savremena u momentu dolaska džez cunamija iz Amerike. Već u drugoj polovini dvadesetih godina dvadesetog veka, ta muzika je bila prisutna na našim prostorima. Nekoliko dekada kasnije, uspeli smo da sakupimo podatke i složimo mozaik rađanja, protoka i razvoja džeza u Srbiji. Ta otkrića su bila kapitalna. Nimalo Srbija nije kasnila za tada, razvijenijim zemljama. Naprotiv! Sva sakupljena dokumentacija pokazuje da je ova izmučena zemlja išla u korak sa svim „naprednijim“ zemljama. Zahvaljujući manifestaciji „Noći muzeja“, ukazala se prilika da se prikaže deo arhiva koji je sakupio ***Mihailo Blam***. Četrdeset godina entizujastičkog rada i istraživanja nesumnjivo će doprineti nekoj maloj kockici koja će se ugraditi u mozaik kulture Srba i Srbije. Raskošna zbirka dokumenata, fotografija, bibliografije, diskografije, postera, plakata, pokazaće premijerno šta se sve dešavalo u Srbiji u proteklih osamdesetak godina. Namera ove izložbe je da se pokuša osnivanje muzeja džeza u Srbiji, sa namerom da se ova raskošna zbirka zaštiti i opstane. Uvek treba imati na umu da nije lako imati dobru budućnost ako se ne zaštiti prošlost. Ako već imamo prošlost i u ovom kulturnom segmentu, zašto ne bismo i mahali sa njom?

**\***

*KCNS, velika sala, 21 sat*

***Ciklus DŽEZ I FILM:* LEJDI PEVA BLUZ**

**\**Lady Sings the Blues***, 1972, 144 min., režija: ***Sidni Fjuri***

Biografija legendarne ***Bili Holidej*** sa njenom autobiografijom iz 1956. kao predloškom. Film je režirao kanadski reditelj Sidni Fjuri, specijalista za muzičke filmove još iz ranih 60-ih. Film je 1973. prikazan na festivalu u Kanu i bio je nominiovan za *Oskara* u pet kategorija. Fantastična uloga ***Dajane Ros*** koja je neverovatno autentično otpevala ključne pesme iz repertoara *Bili Holidej*. Dvostruki album sa muzikom iz filma bio je jedan od bestselera 1973. godine. U izboru pesama su i *The Man I Love*, *I Cried For You (Now It's Your Turn To Cry Over Me)*, *Love Is Here To Stay*,*Lover Man (Oh, Where Can You Be)*, *Good Morning Heartache*, *All Of Me*, *My Man (Mon Homme)*, *Strange Fruit*, *God Bless The Child*...)

**SUBOTA, 2. NOVEMBAR 2013.**

*KCNS, velika sala, 21 sat*

***Ciklus DŽEZ I FILM***: **ŽENE ORKESTRA**

\****Orchestra Wives,*** *USA, 1942, 98 min,*režija: ***Archie Mayo***

Uloge: ***George Montgomery, Ann Rutherford, Glenn Miller, Lynn Bari, Cesar Romero, Marion Hutton***

***Žene orkestra*** je američki mjuzikl iz 1942. godine (20th Century Fox) u kojoj glavne uloge igraju *Ann Rutherford, George Montgomery* i *Glenn Miller*. To je drugi i poslednji film sa *orkestromGlenna Millera*, i izdavaja se među mnogim mjuziklima iz ere swinga zato što je radnja filma mnogo ozbiljnija i realističnija od uglavnom ispraznih filmskih radnji tipičnih za ovaj žanr. Kompanija 20th Century Fox je ponovo objavila film 1954. godine u paketu sa biografskim filmom „*The Glenn Miller Story*”. Connie Ward (*Ann Rutherford*) je mlada žena koja se na prečac i impulsivno udaje za Billa Abbotta (*George Montgomery*), trubača u swing bendu Genea Morrisona (*Glenn Miller*) (Millerovom liku je dato ime čiji se inicijali podudaraju sa Millerovim tako da bi bend mogao da koristi svoj metalni podijum sa monogramom). Uskoro se nađe u situaciji da se bori sa sitnim pakostima i zavišću supruga ostalih članova benda, koje ih prate na turneju u okviru koje putuju s kraja na kraj zemlje vozom. Sve neugodnija situacija se dodatno pogoršava flertom između Abbotta i Jaynie (*Lynn Bari*), vokalistkinjom benda. Kada Wardova konačno napusti Abbotta, njihov razlaz pokreće tolike druge tenzije između muzičara i njihovih žena, da je vođa Morrison prisiljen da rasformira orkestar. Wardova i i pijanista benda Sinjin (*Cesar Romero*) zatim u tajnosti pokušavaju da ponovo ujedine bend, što dovodi do pomirenja i između Wardove i Abbotta (uz dodatnu pomoć Conninog oca (Grant Mitchell).

**NEDELJA, 3. NOVEMBAR 2013.**

*SNP, Galerija „Nova“, 18,30 sati*

Izložba: **DRAGAN NEŠIĆ:** Ciklus slika **JAZZ -** otvaranje

Izložbu otvara: ***Andrej Tišma***, likovni kritičar

4 – 10. novembar, 10-20 sati

**O autoru**

**Drаgаn Nеšić** je rоđеn 1954. gоdinе u Krušеvcu. Diplоmirао fiziku nа PМF-u uSаrајеvu. Člаn ULUS-а (slikаrskа sеkciја). Učеstvоvао nа prеkо 500 izlоžbi i prојеkаtа u Brаzilu, Urugvајu, SАD, Špаniјi, Еnglеskој, Kаnаdi, Frаncuskој, Hоlаndiјi, Itаliјi, Rusiјi, Маđаrskој, Јаpаnu, Аrgеntini, Pоrtugаlu, Nеmаčkој, Аustriјi, Čilеu, Ukrајini, Bеlоrusiјi, Еgiptu, Indоnеziјii Јugоslviјi.

Sаmоstаlnо izlаgао u Itаliјi, Еnglеskој, Nеmаčkој, Irskој i zеmlјаmа bivšе Јugоslаviје. Оvо је njеgоvа 75. izlоžbа.

Аutоr nizа izlоžbi i prојеkаtа (mеđunаrоdni prојеkti: „*Оstаvi trаg*“, „*Rеligiја i umеtnоst*“, “*Škоlа је zаvršеnа – Živеlа škоlа*“ – pоvоdоm smrti Rеја Džоnsоnа, „*Liniја priјаtеlјstvа*“, *Brunо Pоlоči*, *Ruđеrо Маđi*, „*3+2*“, *Kum Nаm Bајk*, *Маrkus Stеfеn*, *Тim Skаnеl*).

Urеđivао prоgrаmе „*Маlе gаlеriје М*“ i *Gаlеriје BB* – Pribојskе bаnkе d.d. uPribојu. Vоdi gаlеriјu „*Spirаlа*“ u Pribојu.

Kао kоrisnik *Schlossberg – Stipendium* zа 2006. dvа mеsеcа bоrаviо i stvаrао u *Kunstlerhaus Boblingen*, Nеmаčkа. ([www.dnesicart.com](http://www.dnesicart.com))

**O izložbi**

***Džem sešn јеdnоg slikаrа***

Еrik Hоbzbаum ćе јеdnоm zаpisаti dа је džеz pоput Kitsоvе dеfiniciје pоеziје – јеdnоstаvаn, čulаn i strаstvеn. Sigurnismо dа nа tаkаv nаčin džеz dоživlјаvа i slikаr Drаgаn Nеšić prеdstаvlјајući sе izlоžbоm slikа u kоmbinоvаnој tеhnici nа tеmu džеzа.

Dоk nаzirеmо licа kаriјаtidа sаvrеmеnоg džеzа u еkstаtičnоm zаnоsu, sklоplјеnih оčiјu i izvrnutе dušе; dоk u silini Nеšićеvоg gеstа оsеćаmо silоvitu prоmеnu tеmpеrаturе, tоnа i аrtikulаciје, kао u dоlаsku zаvršnе fаzе nеkоg stаrоg sving оrkеstrа; dоk nаs zbunjuје i privlаči pоliritmiја njеgоvоg pоtеzа, nаnоsi lirizmа i еrоsа оslоnjеni nа fаktоr slučаја smеlоs tizbоrа nеčuјnе nоtе; dоk sе, dаklе, prеdајеmо tој drеvnој kulturi spоntаnоsti mi zаprаvо prеispituјеmо pоvlаšćеnе trеnutkе slušаlаčkоg iskustvа.

Uоstаlоm о čеmu rаzmišlјаmо kаd kаžеmо džеz?

О slоbоdi!

А Nеšić nаs uprаvо svојim slikаmа pоzivа nа еkskurziјu u zоnu јеdnоg hаlucinаntnоg džеm sеšnа оslоbоđеnоg svih stеgа rutinе svаkоdnеvicе. Lаscivnоst i mеlаnhоliја slаvе dаnе prоšlе u dаnimа budućim.

Svеdеnа, gоtоvо mоnоhrоmаtskа pаlеtа smiruје аli nе uspаvlјuје, kао dоk slušаmо Kоltrејnоvu „*Nаimu*“ ili Čеtоvо šаputаnjе u „*My fanny valentine*“, dоk skidа pаučinu sа pоglеdа оbnеvidеlоg svеtа zаbаvlјеnоg оrgiјаnjеm triviјаlnih mitоvа.

А оndа tu su i еkstаtični rituаli, nеоbuzdаnе sinkоpе, ludо i lucidnо prоdužаvаnjе misli kоја sе svirа i rаsplinjаvа nа plаtnu u оdјеk, еvоkаciјu, sugеstiјu, sјај rеtrоspеkciје.

Izlоžbа је оtvоrеnа. Pоžuritе dа је čuјеtе!

***Zоrаn Јеrеmić***

\*

*KCNS, velika sala, 21 sat*

**Ciklus DŽEZ I FILM**: NEW YORK, NEW YORK

\*New York, New York, 1977, 155 minuta, režija: **Martin Scorsese**

Igraju: **Roberto De Niro** i **Lajza Mineli**

Odlična muzika Džona Kendera i Freda Eba (autori Cabareta i Zorbe) i upečatljiva fotografija Lasla Kovača. Pored tema Kendera i Eba, film obiluje džez standardima (Opus Number One, It’s A Wonderful World, The Man I Love, Honeysuckle Rose, Blue Moon...)

**PONEDELJAK, 4. NOVEMBAR 2013.**

*Studio „M“, 20 sati*

*Koncert*

**BIG BAND JAZZ OMLADINE VOJVODINE**

Dirigent*:* ***Nemanja Mihailović***

\*

**SZILÁRD MEZEI SEPTET**

**SZILÁRD MEZEI**, viola

**ANDREA BERENDIKA**, flauta, alt flauta

**BOGRAD RANKOVIĆ**, alt saksofon, bass klarinet

**BRANISLAV AKSIN**, trombon

**MARINA DŽUKLJEV**, klavir

**ERVIN MALINA**, kontrabas

**ISTVÁN CSIK**, bubnjevi, udaraljke

Repertoar septeta se sastoji od kompozicija Szilárd Mezeia , u kojima improvizacija ima veliku ulogu. U tim kompozicijama takođe je prisutna izvorna mađarska narodna muzika u smislu inspiracije, kao i savremena seriozna muzika, i aleatorija. Članovi septeta su dugogodisnji saradnici u različitim formacijama Szilárda Mezeia. Nastupali su širom Evrope.

**SZILÁRD MEZEI**

Szilárd Mezei je rođen 12. 02. 1974. u Senti. Nižu i srednju muzičku školu (odsek - violina) završio u Senti i Subotici. Četiri godine studirao kompoziciju na Fakultetu Muzicke Umetnosti u Beogradu u klasi profesora Zorana Erića.

Kao violinista, violista, kontrabasista i kompozitor sa svojim različitim sastavima (od dua do ansambla) od 1990. godine nastupa u više gradova u Evropi, i u Japanu.

Sa tim sastavima svira savremenu improvizativnu muziku, uglavnom svoje kompozicije. Kao kompozitora prvenstveno ga interesuje sprega između improvizacije i kompozicije (takođe i aleatorika Lutoslawskijevskog tipa i kreativna muzika Anthony Braxton-a), jazz i narodna muzika. Kao mladi muzičar sledi put György-a Szabadosa i Bele Bartoka. Aktivno se bavi i pozorišnom muzikom, stalni je saradnik svetski poznatog koreografa kanjiškog porekla, Jožefa Nađa. Autor je više od 40 autorskih muzika za pozorišne predstave.

Svira i autentičnu narodnu muziku i improvizativnu muziku na bazi narodne muzike na narodnim instrumentima oud i kobza.

Svirao na koncertima sa svojim sastavima u zemlji i u inostranstvu (Mađarska, Slovenija, Poljska, Engleska, Austrija, Nemačka, Francuska, Italija, Belgija, Japan).

Izdao je do sada preko 30 CD i 2 LP izdanja kod različitih izdavačkih kuća u Mađarskoj, Engleskoj, Portugaliji, Švedskoj, Poljskoj, Kanadi, Francuskoj, Litvaniji i u SAD.

Muziku komponuje uglavnom za svoje različite sastave, i na kamerne sastave. Autor je vise od 200 kompozicija.

***Nagrade:***

1996. Düsseldorfer Altstadt Herbst, ***Posebna nagrada za improvizaciju*** (u duetu sa pijanistom Valentinom Cesnjevar), Düsseldorff, Nemačka.

1998. Međunarodna Tribina Kompozitora, Beograd, ***Treća nagrada*** (studentska kategorija) za kompoziciju (TRIO) za flautu, klavir i udaraljke.

2000. ***Sterijina nagrada*** za muziku u predstavi „*Pripitomljavanje*“ Novosadskog pozorišta

2004. 54. Festival profesionalnih pozorišta Vojvodine, Subotica, ***nagrada za muziku*** u predstavi „*Via Italia*“ Novosadskog pozorista.

2009. ***Nagrada „Joakim Vujić“*** za muziku u predstavi „*Bura*“ Narodnog pozorista u Nišu.

2009. Nagrada FORUM kuće ***„Vojvođanska umetnička nagrada“*** za dosadašnje stvaralaštvo na polju muzike.

2010. ***Sterijina Nagrada*** za muziku u predstavi „*Ruža iz Kišinjeva*“ , pozorišta „Kosztolányi Dezső“, Subotica.

2012. ***nagrada za najbolju muziku*** za muziku u predstavi „Maret The Sade“ Novosadskog pozorišta na Festivalu profesionalnih pozorista Vojvodine.

Član je *Udruženja kompozitora Srbije*, i, takođe, član Organizacije „*Győrfree*“ (Radionica za jazz, improvizovanu - savremenu- i narodnu muziku), Mađarska.

Kao predavač i učesnik sarađivao u više radionica za improvizovanu muziku, kao i u radionicama za intuitivnu muziku na kursevima za razvoj ličnosti. Često svira zajedno sa istaknutim muzičarima improvizovane muzike u zemlji i inostranstvu. Tekstove o muzici objavio u časopisima *Orbis* (Kanjiža), *Új Symposion* (Novi Sad), i *Műhely* (Đer, Mađarska).

Trenutno vodi ***Mezei Szilárd Trio/Quartet***, ***Mezei Szilárd Septet*** i ***Mezei Szilárd Ensemble***, i sarađuje u više formacija (duo, trio, itd.) savremene improvizovane muzike (i.o. ***Briscoe - Mezei - Guazzaloca Trio*** (IT-SRB) ***Michael Jerfy Stevens – Szilárd Mezei Duo*** (USA-SRB), ***Mezei – Hemmersam – Stevens Trio*** (USA-DK-SRB), ***DUH Quartet*** (D-H-SRB).

*\**

*KCNS, velika sala, 21 sat*

***Ciklus DŽEZ I FILM:* PRIČA O BENI GUDMENU**

\**Benny Goodman Story*, 1956, 116 minuta

Igraju: ***Stiv Alen*** (Steve Allen) i ***Dona Rid*** (Donna Reed)

Filmska biografija ***Benija Gudmena***, jednog od najznačajnijih autora, solista i vođe orkestra ere svinga. Većinu solo deonica klarineta u filmu odsvirao je lično ***Gudmen.***U filmu se pojavljuju legendarni džez muzičari ***Lajonel Hempton, Marta Tilton, Kid Ori, Džin Krupa, Tedi Vilson***.

**UTORAK. 5. NOVEMBAR 2013.**

*KCNS, Klub „Tribina mladih“, 20 sati*

**Koncert**

**NO LAND’S MEN**

**GEORGI ŠARESKI**, gitara

**DŽIJAN EMIN**, klavijature, melodika

**BRATISLAV RADOVANOVIĆ**, gitara

**DUŠAN PETROVIĆ**, saksofoni, flauta

**FEĐA TOM FRANKLIN**, bubnjevi

**BRANISLAV RADOJKOVIĆ**, bas gitara

**PAPA NIK OD MORA**, udaraljke

\*

*KCNS, velika sala, 21 sat*

***Ciklus DŽEZ I FILM*** - **LIFT ZA GUBILIŠTE**

\**Ascenseur pour l'échafaud, Elevator to the Gallows,* 1958, 88 min., režija: ***Luj Mal (Louis Malle)***

Igraju: ***Žana Moro***(Jeanne Moreau), ***Moris Rone*** (Maurice Ronet) i ***Lino Ventura***.

Prvi igrani film slavnog francuskog reditelja **Luja Mala** i jedan od preteča francuskog filmskog novog talasa. Muzika iz filma danas uživa gotovo kultni status, posebno kod sledbenika ***Majlsa Dejvisa*** (Miles Davis). Muzika je snimljena kao improvizacija (sinhronizacija u studiju direktno na završnu montažu!), da bi potom diskografsko izdanje doživelo veliki uspeh. Uz Majlsa i njegovog bubnjara ***Kenija Klarka*** nastupili su francuski džez muzičari ***Barni Vilen*** (tenor saksofon), ***Rene Urtreger*** (klavir) i ***Pjer Mišelo*** (kontrabas). Jedan od najboljih primera džeza komponovanog za film.

**GLAVNI KONCERTNI PROGRAM**

Srpsko narodno pozorište, velika dvorana, 20 sati

**SREDA, 6. NOVEMBAR 2013**.

**\***

**SVEČANO OTVARANJE NOVOSADSKOG JAZZ FESTIVALA 2013.**

**\***

**MONOLOGUE**

**KEKKO FORNARELLI**, klavir

***Kekko Fornarelli*** je jedan od internacionalno najcenjenijih mladih pijanista. Njegov jedinstven način balansiranja beskrajnog istraživanja i univerzalne upotrebljivosti, i njegova sposobnost da približi ono profano i one strano zvano jazz, čini ga jednim od najeklektičnijih i najsveobuhvatnihih umetnika na aktuenlnoj internacionalnoj sceni. Njegov jedinstveni stil je okarakterisan pokušajima da se stvori muzika koja će se više posmatrati nego slušati. Način da se pripoveda, govore emocije i opisuju situacije.

*Kekko Fornarelli* je rođen u Bariju, Italiji, 1978. godine. Počeo je da uči klasičan klavir sa tri godine, prvo kroz privatne časove i kasnije na *Conservatorio Piccinni* u Bariju. Fornarellijeva ljubav prema jazz muzici je počela kad je imao 18 godina. Od tada, Kekko je zarionio u učenje intrumenta, stilova i muzike, životni put koji ga je poveo na putovanja po celom svetu omogućavajući mu da upoznava veliki broj umetnika i razvije sopstveno umeće. *Rosario Giuliani, Flavio Boltro, Michel Benita, Francesco Bearzatti,Luca Bulgarelli, Yuri Goloubev, Benjamin Henocq, Nicolas Folmer, Jerome Regard, Manhu Roche, Andy Gravish, Eric Prost, Marco Tamburini* i *Jean-Luc Rimey Meille* su samo neki od umetnika sa kojima je saradjivao.

Fornarellijev prvi album, ***Circular Thought***, izdat je za izdavačku kuću Wide Sound 2005. godne, je bio proglašen za jedan od najboljih jazz projekata godine od strane kritike. Iste godine se preselio u Francusku, gde je proveo tri godine u nastavku učenja sledeći sopstvenu zamisao o muzici. Saradnje sa raznim umetnicima, kao što su *Manhu Roche, Flavio Boltro* i *Rosario Giuliani* dovele su do drugog albuma 2008. godine, ***A French Man in New York***, koji je takođe izdala izdavačka kuća Wide Sound, a distribuirala Egea. Album predstavlja inovativan projekat koji je inspirisan francuskim pijanistom *Michelom Petruccianijem*.

Njegov poslednji album, ***Room of Mirrors***, izdat je 2011. godine za izdavačku kuću AUAND records, a distribucija je poverena Egea-i.

Fornarelli je vešti instrumentalista sa korenima u klasičnoj muzici i suptilnim umom improvizatora. ([John Fordham, The Guardian](http://www.guardian.co.uk/music/2012/sep/05/kekko-fornarelli-review?newsfeed=true))

Skoro savršena ravnoteža napetosti i slobode. Fornarellijeva muzika ima sveden, a ipak prijemčiv stil koji crpi iz korena klasične muzike, sa uticajima od popa do trip-hopa i gospela ([Alison Gunn, Financial Times)](http://www.ft.com/intl/cms/s/2/40ec508e-f81d-11e1-bec8-00144feabdc0.html#axzz2JNXMEFmg)

Kekkova intima je satkana od bogatih melodija i sleda akorda koji podsećaju na neke delikatne forme modernog jazza, ali izrečenih sa tim posebnim akcentom koji ga čini jednim od najinteresantnijih mladih pijanista današnjice (Paolo Fresu)

<http://www.kekkofornarelli.com>

**\***

**MANCHILD**

**ROBERTO CHERILLO**, vokal i sintisajzer

**Manchild** je *Piano Solo – glas* projekat Roberta Cherilla, definitivno jednog od najboljih muških jazz vokala u Italiji.

Apsolutno čist glas briše po dirkama, po kojima svira nenadmašnom virtuoznošću, stvarajući neograničene svetove, ***Manchild*** je intimna i nežna predstava, izrazito saosećajna.

Spisak numera je sastavljen delimično od kompozicija sa albuma **Soffice** (Picanto record), snimljenog 2011. sa čuvenim trubačem Lucom Aquinom, koji je toplo dočekan kao jedan od najboljih projekata godine *(Šarmantno, kao osvežavajuća oaza, mesto na kojem se naše svakodnevne stresne asimetrije pretvaraju u čistu liriku* - Guido Festinese), a delom materijala sa albuma na kojem radi od početka godine i koji će biti snimljen krajem 2013. Pored toga, u nastupu *Manchild* Cherillo svira klasična remek dela - od jazz standarda *Nature Boy* do barokne opere 17. veka, sa dirljivom interpretacijom Parselove kompozicije *Didonin lament.*

Roberto Cherillo je jedan od najboljih voklanih izvođača u italijanskom jazzu i izvanredan pijanista i kompozitor.

Njegova muzika predstavlja beskrejno eksperimentisanje, neprekidan ravoj i traganje za novim idejama. Izbor glasa kao instumenta koji ga najbolje predstavlja, doveo je Roberta Cherilla do susreta sa mnogim raznolikim i neobičnim stilovima i studijama. Od anglosaksonske tradicije komponovanja do uticaja Istoka, kao što je alikvotno pevanje.

Njegov prvi album objavljen je 2009, L'isola della pomice (Picanto/Egea), sa triom Omparty, i naišao je na toplu dobrodošlicu u Italiji (nagrada Suoni di Confine na MEI u Faenci).

Jedan od njegovih najinteresantnijih projekata je Soffice (Picanto record, 2011), album koji je nedavno snimio sa čuvenim trubačem Lucom Aquinom. Tribjut Chetu Bakeru, Soffice, je „šarmantan, kao osvežavajuća oaza, mesto na kojem se naše svakodnevne stresne asimetrije pretvaraju u čistu liriku” (Guido Festinese), koji je na takmičenju Jazzit Awards 2012. smešten među TOP 10 najboljih jazz albuma godine, a Cherillo je proglašen trećim najboljim muškim glasom posle Gegèa Telesforoa i Maria Biondija.

Cherillo je napisao i nekoliko kompozicija za pozorišne predstave. Trenutno je na turneji sa predstavom Italianesi italijanske pozorišne trupe Scena Verticale, sa kojima nastupa uživo.

*Nema sumnje da je Cherillo jedan od najoriginalnijih muških jazz vokala sa kojim sam se susreo u skorije vreme*(**Gerlando Gatto**, *A proposito di Jazz*)

<http://www.robertocherillo.com>

**\***

**SHINE**

**ROBERTO CHERILLO**, vokal, sintisajzer

**KEKKO FORNARELLI**, klavir, sintisajzer

**Shine** je nov projekat stvoren saradnjom dva jedinstvena umetnika. Duet koji se pretapa u izvanrednu vezu dve različite ličnosti, stvarajući zvuk koji se kreće od klasičnog klavira do elektronike, od severno-evropskih uticaja sa anglo-saksonskim primesama, do istočnjačkih ideja.

***Roberto Cherillov*** čist i besprekoran vokal i ***Kekko Fornarellijev*** virtuozni klavirski zvuk su savršeno harmonizovani i takvi podržavaju jedan drugog, spajajući se u distorzijama sintisajzera. Fokus predstave je eksperimentisanje žanrom kancone, kroz iscrpna proučavanja i istraživanja koja se kreću od *La Monte Younga* preko *Meridith Monka*, do svega onog posle *John Cagea*, koji uključuje uticaje zvukova *Gyuto sveštenika* sa Tibeta. Sjajna predstava, na granici jazz, rock i trip hop muzike.

Video <http://www.youtube.com/watch?v=nDb4ADiRPWY>

*(uz podršku Italijanskog instituta za kulturu, Beograd)*

**\***

**ROBERT JUKIČ „LIFE“**

**GREGORY TARDY**, tenor saksofon

**FEMI TEMOWO**, gitara i vokal

**ERNESTO SIMPSON**, bubnjevi

**ROBERT JUKIČ**, kontrabas

**Life** je novi kvartet pod vođstvom slovenskog basiste/kompozitora ***Roberta Jukiča***, koji će kombinujući jazz, klasičnu i world muziku, zajedno sa tri izvanredna muzičara (*Gregory Tardy, Femi Temowo* i *Ernesto Simpson*), predstaviti Robertovu osmu ploču ***Life***, koja je izdata za *Swiss Label Unit Records*u septembru 2013. godine. Album uključuje 36 muzičara iz 9 zemalja, ali pošto su nastupi uživo ograničeni na format kvarteta, kompozicije će biti svaki put drugačije, pa ipak ostati verne svojoj suštini.

**ROBERT JUKIČ**

*Umetnik koji slama predrasude!* - ***Glasna***

*Robert je u silovitom kreativnom zaletu!* - ***Odzven***

Basista, kompozitor, aranžer i producent Robert Jukič je jedan od najsvestranijih i najplodnijih slovenačkih muzičara. Počevši sa električnim basom kao tinejdžer, svirao je u različitim bendovima na početku svog muzičkog života. Od tad je svirao sa raznim slovenačkim i internacionalnim umetnicima i bio je izložen različitim stilovima muzike, što se takođe odrazilo na njegove ploče. Ima osam izdanja pod njegovim imenom koje obuhvataju sve - od različitih stilova jazza do klasične i svetske muzike, od alternativnog popa do šansone kao i tradicionalniblues, folk i country muziku. Kao basista ili kompozitor/aranžer, pojavljuje se na 50 albuma sa drugim umetnicima što dokazuje njegov muzički domet. Eklektičan, stalno drugačiji umetnik.

Nastupao je sa muzičarima kao što su: *Mario Gonzi, Adrien Mears, Owen Hart JR., Oliver Kent, Flip Phillip, Ed Partyka, Martin Reiter, Renato Chicco, Jonathan Blake, Nicole Henry, Owen Howard, Howard Curtis, Andy Middleton, Femi Temowo, Deborah Brown, Pietro Iodice, Miles Griffith, Danny Grisset, Sheila Cooper, Steve Klink, Stephane Spira, Duško Gojković, Daniele d`Agaro, Tony Pancella, Rob Bargad, European Movement Jazz Orchestra, Generations international youth band, Big Band RTV Slovenia* i dr.

Robert piše muziku za svoj i ostale bendove kao i za kratke filmove, multimedijalne performanse i umetničke instalacije. Takođe je aktivan u pozorištu i predaje. Nagrađen je *drugom nagradom žirija* i publike na slovenačkom takmičenju u jazz kompoziciji 2008. Njegov peti CD, za koji je pisao tekst i muziku predstavlja još jedan prikaz njegovih umeća.

**GREGORY TARDY**

*Stvarno fenomenalan vođa - izvođač koji će vas opiti svojom kreativnošću i majstorstvom* - ***Jazz & Blues Report***

Saksofonista, multi-instrumentalista (duvački instrumenti) i kompozitor ***Gregory Tardy*** je jedan od najsvestranijih jazz muzičara svoje generacije, koji se oseća kao kod kuće u raznim muzičkim situacijama i u improvizaciji. Rođen u muzičkoj porodici, počeo je svoju muzičku karijeru učeći klasični klarinet. U svojim ranim dvadesetim, dok se spremao za simfonijsku karijeru, otkrio je jazz i više se nije osvrnuo.

Godine 1992, počeo je da svira sa legendarnim bubnjarem, *Elvinom Jonesom* i snimio svoj prvi CD, ***Crazy Love***. Kao traženi sajdmen, svirao je sa mnogim uglednim jazz umetnicima kao što su: *Andrew Hill, Tom Harrell, Dave Douglas, Wynton Marsalis, Jay McShann, Nicholas Payton, Roy Hargrove, Steve Coleman, Betty Carter, Don Byron, Bill Frisell, Rashied Ali, Ellis Marsalis, Brian Lynch, John Patitucci* i drugi. Takođe je nastupao i/ili snimao sa mnogim drugim značajnim saksofonistima kao što su: *Joe Lovano, Mark Turner, Chris Potter, Dewey Redman, Ravi Coltrane* i dr. Poslednjih godina, Tardy je zaokružio svoj put, tako što se fokusirao na klarinete, koristeći ih na izdanjima *Toma Harrella, Ohad Talmora/Steve Swallowa, Stefana Harrisa, Chrisa Pottera* i *Andrew Hilla*.

Njegov raspored nastupanja ga je vodio svuda po svetu, te je svirao na svim vodećim jazz festivalima i na nekim od najvećih svetskih jazz bina. Kao sajdmen, pojavljuje se na nekoliko albuma godine časopisa *Downbeat*, kao i na nekoliko albuma nominovanim za nagradu *Grammy*, uključujući CD sa *Brianom Lynchom* koje je osvojio *Grammy* 2006. godine. Takođe je snimio jedanaest CD-a pod svojim imenom na kojima se mogu čuti njegove jedinstvene kompozicije, koje spajaju njegovu ljubav prema tradicionalnom jazzu sa modernim, istraživačkim stilom.

**FEMI TEMOWO**

*Ovaj britanski Nigerijac zasigurno poseduje originalan gitarski pristup, koji ga obeležava kao novu jazz gitarsku zvezdu koja je upila svoje uzore i stvorila nešto novo*. - ***Jazzwise Magazine.***

***Femi Temowo*** je muzičar koje je nominovan za *MOBO* nagradu, odrastao je slušajući zapadno-afričke pionire kao što su Fela Kuti, Sunny Ade i Ebenezer Obey. Kasnije je otkrio legendarnog Charlija Parkera i klasične jazz albume kao što su Miles Davisov „Kind of Blue“. Inspirisan velikim jazz gitaristom Wes Montgomerijem, odlučio je da sledi svoju strast za gitarom, koja se zasniva na spoju ovih muzičkih uticaja.

Među ranim pokazateljima buduće Femijeve karijere je i situacija kada mu je prišao priznati britanski jazz saksofonista i hip-hop umetnik *Soweto Kinch*, koji ga je pozvao da bude deo njegovog novoformiranog kvarteta 2002. godine. Njegova fenomenalno uspešna saradnja sa Sowetom kulminirala je nominacijom za *Mercury* muzičku nagradu, *BBC jazz* nagradu za najbolju novu grupu i nekoliko *MOBO* nagrada.

Kako su njegov talenat i uspeh hvatali zalet, tako je rasla i potražnja za Femijem kao svestranim i gitaristom sa stilom. Femijeva kompleksnost i veština na instrumentu njegovog izbora doveli su do širokog spektra visoko-profilnih saradnji.

Femijev glatki i melodični zvuk gitare *Doneli* svrstali su ga uz mnoge velike muzičare i umetnike iz različitih žanrova, pošto je svirao sa imenima kao što su: *George Benson, Courtney Pine, The Roots, Omar, Roachford, Amy Winehouse, Jason Rebello, Eska Mtungwazi, Soweto Kinch, Terri Walker, Jean Toussaint, Don Blackman, Michal Urbaniak* i mnogi drugi.

**ERNESTO SIMPSON**

On je bubnjar svetske klase i perkusionista, koga su životna iskustva odvela preko kontinenata i izložila svim vrstama muzičkih žanrova, od njegovih afro-kubanskih korena do jazz, funk, fusiona, pop, R&B kao i brazilske muzike. Od samog početka karijere, deli binu sa umetnicima kao što su, između osatlih: *Dizzy Gillespie, Carmen McRae, Chucho Valdes, Arturo Sandoval, Herbie Hancock, Michael Brecker, Paquito D'Rivera, Mike Stern, Roy Hargrove, James Genus, Airto Moreira, Marcos Valle, Emilio Santiago, Tito Puente, Ray Barretto, Giovanni Hidalgo, Eddy Palmiery* i u poslednje vreme *Richard Bona, Ramon Valle, Omar Sosa, Kyle Eastwood* i *Gonzalo Rubalcaba*.

**\***

**STEVE GROSSMAN**

**STEVE GROSSMAN**, saksofon

**MARTIN SASSE**, klavir

**HENNIG GAILING**, kontrabas

**JOOST VAN SCHAIK**, bubnjevi

**STEVE GROSSMAN**

***Steve Grossman***, rođen 18. januara 1951. u Njujorku, jedan je od poslednjih heroja čistog hard bop jazza a la Sonny Rollins. Njegova karijera, međutim, počela je 1969. u fusion bendu ***Milesa Davisa*** gde je došao na mesto *Wayna Shortera*. Malo potom je radio sa ***Lonnie Liston Smithom***, pre nego što se pridružio bendu ***Elvina Jonesa*** od 1971-1973.

Na beskrajnom spisku ljudi sa kojima je sarađivao i snimao pod sopstvenim imenom su: *Joony Booth, Joe Chambers, Billy Higgins, Cedar Walton, David Williams, Walter Booker, Tyler Mitchell, Art Taylor, Barry Harris, Reggie Johnson, Avery Sharp, McCoy Tyner, TomHarrell, Harold Land, Michel Petrucciani, Don Alias, Jan Hammer, Jimmy Cobb, Al Foster*...

Danas uglavnom živi u Evropi, prvenstveno Francuskoj i Italiji, a njegovi bendovi su sastavljeni od vrhunskih evropskih muzičara.

**MARTIN SASSE**

Rođen je 1968. godine u Hamu/Vestfalija. Studirao je klasični klavir u *Folkwanghochschule* u Esenu, a jazz na akademiji *Musikhochschule* u Kelnu. Svira u federalnom jazz orkestru (Herbolzheimer). Od 1998. godine radi kao profesor na Univerzitetu *Johannes Gutenberg* u Majncu.

Nagrade: *Karlsberg Jazzpreis, Hennessy Jazz Search, Kulturförderpreis der Stadt Hamm, Takmičenje za pijaniste* u Kališu, itd.

Svirao je, gostovao i snimao sa muzičarima: *Benny Bailey, Peter Bernstein, Al Foster, Duško Gojković, Till Brönner, Gary Campbell, Jeff Cascaro, Jimmy Cobb, Silvia Droste, Peter Fessler, Jeff Hamilton, Paul Heller, Vincent Herring, Chuck Israels, Tony Lakatos, Brian Lynch, Charlie Mariano, John Marshall, New York Voices, Adam Nussbaum, Ferdinand Povel, Rolf Römer, Jesse van Ruller, Tierney Sutton, Toots Thielemanns, Peter Weniger.* (web.me.com/martinsasse/martinsasse.com)

**HENNIG GAILING**

*Henning je odličan basista.* – ***Lee Konitz***.

*Gailing je sigurno jedan od nekolicine modernih basista koji je pun zvuka Oscara Pettiforda, Paula Chambersa i Israela Crosbija*. – ***John Goldsby***.

*... bit poput Charlesa Mingusa ... veličanstveno arco sviranje ...* – ***John Ruocco***.

*Kralj swinga u Kelnu i verovatno najbolji basista sa kojim sam ikad radio*. – ***Steve Klink***.

Odličan zvuk, pravi gruv (groove) i melodijsko soliranje karakterišu na sceni veoma traženog kelnskog basistu Heninga Gailinga.

Svirajući uživo ili u studiju sarađivao je sa poznatim američkim i evropskim muzičarima kao što su: *Jimmy Cobb, Lee Konitz, Charlie Mariano, Vincent Herring, Peter Bernstein, Dick Oats, Dan Barrett, Brian Lynch, Joe Diorio, Gregory Hutchinson, Judy Niemack, John Marshall, John Ruocco, Gary Campbell, Bill Dobbins, Syntia Sayer, Eddie Ericson, Jiggs Whigham, Charly Antolini, Ferdinand Povel, Jesse van Ruller, Cees Slinger, Greetje Kauffeld, Silvia Droste, Olaf Polziehn, Toni Lakatos, Paul Heller, Gustl Mayer, Engelbert Wrobel, Chris Hopkins* i *Bruno Castellucci.*

**JOOST VAN SCHAIK**

Joost van Schaik, rođen 31. 10. 1974, u Zvoleu, počeo je da svira bubnjeve sa šest godina, a uzima časove sa deset. Sa dvanaest godina svirao je dixieland u očevoj grupi. U to vreme počeo je da se interesuje za moderni jazz iz 40-tih, 50-tih i 60-tih. Sa šesnaest godina upisao je pripremnu godinu za Konzervatorijum u Zvoleu, uz privatne časove kod muzičara koji su bili među najboljim holandskim jazz bubnjarima kao što su *John Engels, Henk Zomer* i *Han Bennink*.

Kada je imao osamnaest godina upisao se na *Konzervatorijum* u Hilversumu, gde je studirao kod profesora kao što su npr. *Marcel Serierse* i *Cees Kranenburg*. Diplomirao je sa pohvalom.

Godine 1995, osvojio *Tama drummers award*, nagradu za najperspektivnijeg mladog bubnjara Beneluksa. Iste godine otišao je u Njujork, gde je studirao kod: *Jeffa “tain” Wattsa, Kennija Washingtona, Carla Allena* i *Gregorija Hutchinsona*.

Od 1994. godine svirao je sa muzičarima kao što su na primer: *Curtis Fuller, James Moody, Toots Thielemans, Lew Tabackin, Toon Roos, Benjamin Herman, Jasper Blom, Karel Boehlee, Martijn van Iterson, Jarmo Hoogendijk, Rein de Graaf, Bert Joris, Nathalie Loriers, Hein van de Gein, Brussels Jazz Orchestra* i mnogi drugi.

Trenutno je član sastava: *The Toon Roos Quartet, The Benjamin Herman Trio, The Philip Catherine trio/quartet, The Jurai Stanik Trio* i *The Amsterdam Jazzquintet*.

Snimio je nekoliko CD-a sa npr. *Benjaminom Hermanom*, grupama *Beets Brothers* i *Amsterdam Jazzquinter*.

\*

**SNP – KLUB, 23,30 sati**

**JAM SESSION**

**House Band**

**Adam Klemm, saksofon**

**Milan Stanisavljević, klavir**

**Igor Molnar, kontrabas**

**Drama, bubnjevi**

**Aleksandar Uzelac, klavir**

**ČETVRTAK, 7. NOVEMBAR 2013.**

\*

**BRUNO MIČETIĆ TRIO**

**BRUNO MIČETIĆ**, gitara

**JOE KAPLOWITZ**, hammond, klavijature, orgulje, tuba

**RATKO DIVJAK**, bubnjevi

*(u saradnji sa Jazz festivalom u Rijeci)*

**BRUNO MIČETIĆ**

**Bruno Mičetić** završio je Konzervatorijum u Klagenfurtu, jazz odsek, te je odmah nakon toga osnovao trio sa muzičarima s kojima je sarađivao celo vreme svog studiranja. Trio je dosada nastupao na brojnim jazz festivalima i jazz klubovima a deluje tri godine.

Bruno je radio sa brojnim domaćim i stranim muzičarima, različitih orjentacija te sudelovao na brojnim jazz radionicama:„*Umbria jazz*“,“*Jazz is back – Grožnjan*“, „*Jazz kamp Kranj*“ a on sam ne krije svoju strast prema old school jazz-u (be bop, mainstream jazz) te fusion jazz – rock izrazu. S druge strane, Bruno ne skriva da je njegova prva ljubav rock, a kako su godine prolazile, njegova težnja i želja za progradacijom odvela ga je u jazz vode. Bez ikakve sumnje tada se pokazalo, koliku muzičku širinu i interes ima ovaj mladi, izuzetni riječki muzičar, gitarista.

Uz ***Bruna Mičetića***, trio čine američki pijanista, kompozitor i aranžer ***Joe Kaplowitz***, te renomirani bubnjar ***Ratko Divjak*** - široj publici poznat kao član legendarne grupe **Time**, koja je prošle godine nagrađena *Porinom* za životno djelo, te višegodišnji član *Big benda RTV Slovenije*.Ove godine trio je objavio prvi album ***Phantom's whisper*** kojije svojevrsni hommage jazz standardima koje trio neguje već duže vreme, a u svom konačnom uobličenju polučuje ogromnu kreativnu masu zvuka. To je album jazz slušaocu ostavlja veru u dobar i iskren jazz, muzičara izuzetnih muzičkih posebnosti koji daju sebe bez kompromisa!

**JOE KAPLOWITZ**,klavir, orgulje, tuba

web: [www.myspace.com/joekaplowitz](http://www.myspace.com/joekaplowitz)

**Joe Kaplowitz** je počeo profesionalno da nastupa sa 15 godina u Vašingtonu. Stekao je muzičku diplomu na Državnom univerzitetu *Youngstown* 1995. godine i od tad je nastupao sa umetnicima kao što su: *Eddie Daniels, James Moody, Ernie Krivda, Greg Bandy, Randy Jonston, Wycliff Gordan, Ralph Bowen* i *Sean Jones*. Joe je takođe delio pozornicu sa *Davidom ,,Fathead" Newmanom* i blues legendom *Koko Taylor* i *Lucky Petersonom*. Od 1999, Joe je predvodio jazz grupe na nastupima u *Beloj Kući* i muzičkim dvoranama kao što su *Blues Alley*, *The Knitting Factory* i *The House of Blues*. Od 2002. do 2006. živi i svira u Njujorku. Tokom ovog perioda formirao je *Joe Kap trio* orgulja, nastupao na mnogim poznatim mestima po gradu i započeo dugu saradnju sa trubačkom jazz zvezdom u usponu *Markom Rappom*. Među ostalim najvažnijim događajima su svirke sa basistom *Gavinom Fallowom*, gitaristom *Liberty Ellmanom* i *Avi Rothbardom*, saksofonistom *Abrahamom Burtonom* i *Wessom Andersonom* i bubnjarima *Markom Feberom, Kyleom Struveom* i *Kim Tompson*. Od 2006. godine Joe živi u Južnoj Evropi u Republici Hrvatskoj gde je postao veoma traženi pedagog, i nastupa sa (inter)nacionalnim umetnicima kao što su *Tamara Obrovac, Elvis Stanić, Kruno Levačić, Igor Lumpert* i *Klemens Marktl*.

**RATKO DIVJAK**

**Ratko Divjak** je naš poznati jazz bubnjar koji je svoju karijeru počeo u rock muzici. Zanimljivo je da je svoju punu afirmaciju stekao tek u Ljubljani, iako je u Zagrebu proveo značajno razdoblje u početku svog rada u jazz muzici. Rođen je 1947. godine u Vukovaru, a školovao se u Osijeku, gde je i maturirao. U istom gradu je učio da svira flautu, najpe na Nižoj, a kasnije i na Srednjoj muzičkoj školi. Bubnjeve je počeo svirati 1964. godine, a nezamenjivi jazz bubnjar je postao nakon studija na Institutu za jazz u Gracu.

Prvo je svirao bubnjeve po rock i pop sastavima, a jazzom se upoznao slušajući gramofonske ploče kao i većina naših džezista iz tog vremena. 1968. godine odlazi za Zagreb i postaje član orkestra *Iće Kelemena*, a godinu dana kasnije počinje raditi i sa *Boškom Petrovićem*. Bio je bubnjar u Petrovićevim grupama tj njegovom *kavrtetu*, takođe i u *„B. P. Convention“*, a isto tako bio je i član njegovog međunarodnog ansambla *„Nonconvertabile All Stars“*.

Sa tim ansamblima je nastupao na međunarodnim džez festivalima u *Pragu, Montreuxu, Budimpešti, Beču, Zapadnom Berlinu* i *Ljubljani*. U Zagrebu je snimao sa *Leom Wrightom* i *Slideom Hamptonom*, a sa triom *Popa Asanovića* nastupio je na međunarodnom džez festivalu u Szegedu. Neko kraće vreme je svirao i u „*Plesnom orkestru Radio -Televzije Zagreb“* i sa njima učestvovao na ljubljanskom džez festivalu 1971. godine.

Krajem 1973. godine odlazi za Ljubjanu i postaje član *Plesnog orkestra Radio-televizije Ljubljana* sa kojima je redovno nastupao na ljubljanskim džez festivalima, ponekada i sa gostima kao *Jiggs Whgham, Duško Gojković*, a nastupao je i na Beogradskom jazz festivalu.

U Ljubljani istovremeno svira i u manjim grupama, sa *Petrom Ugrinom* u sastavu *Pop Jazz Ljubljana*, u kvintetu sa *Tonetom Janšom* sa kojim je predstavljao JRT na međunarodnom jazz festivalu u Poriju u Finskoj. Povremeno je nastupao i u grupi *Sončna pot*, takođe i u kvartetu *Andreja Arnola*. Bio je član ritam sekcije na jam sessionu u ljubljanskom hotelu *Bellevue* u toku dvadesetog, jubilarnog jazz festivala Ljubljana ’79, gde je pratio domaće i strane džeziste. U klubu istog hotela redovno je nastupao sa ljubljanskim džesistima i gostima.

Iako je dugo vremena živeo u Ljubljani, njegovi kontakti sa Zagrebom su česti, tako je sa *Boškom Petrovićem* i njegovim grupama gostovao u zagrebačkom klubu *Lapidarij* te na koncertima u Novom Sadu, Zagrebu i Ljubljani kada je i snimljen album *„****4 lica jazza****“*.

*Izbor diskogafije:****Swiniging East*** (MPS/PGP-RTB ); ***Jazz festivali Ljubljana ’71*** *i* ***’74*** (Suzy/Jugoton); ***From Europe With Jazz VOL. 1*** (MPS); ***Zeleno raspoloženje*** (Jugoton); ***Križanke*** (RTV Ljubljana); ***Jazz na koncertnom podiju VOL. 1*** (Jugoton); ***4 lica jazza*** (Jugoton); ***Samo muzika*** (RTV Ljubljana)

\*

**SEBASTIAN GRAMSS „FOSSILE 3“**

**RUDI MAHALL**, bas klarinet

**SEBASTIAN GRAMSS**, kontrabas

**ETIENNE NILLESEN**, bubnjevi

*(uz podršku Gete instituta, Beograd)*

2011 - Nominacija za German Jazzaward

2012 - SWR Jazzaward - Rudi Mahall

2013 - ECHO AWARD „Best Bassplayer National“ Sebastian Gramss

*FOSSILE 3 - „78RPM”: Kratko trajanje.... osnove u jezgru.*

*Fossile3 je u velikoj meri pod uticajem starih šelak i single formata na 78 obrtaja:*

*Kompaktne teme, male varijacije i kompromisne solo deonice...*

*Kratko i slatko je moto …*

*U našem svetu melodija zvona mobilnih i telefonskih melodija za čekanje, ovaj trio održava konačnu vezu sa neiscrpnim rezervama energije koju poseduje jazz tradicija i daje ovom fosilnom gorivu domišljati, novi ram ….78 RPM (****Gligg Records****)*

*Rudi Mahall, uz sve mane i frkatanje, barem nudi ličnost koja ima životnog potencijala – ljudski glas - na svom instrumentu.... Rudi Mahall posebno zaslužuje pohvale....* (**All about Jazz**)

*Sebastian Gramss majstorski svira bas, uveravajući nas u svoju sposobnost da svira pune mračne deonice, a zatim demonstrirajući da konzistentno drži arco tehniku čvrsto u svojim rukama...* (**Cadence Mag.,** *New York*)

*Impresivno i lepo: Etienne Nillesen je ponovo zapao za oko sa svojom kontrolisanom slobodom i udaračkim akcentima...*

*Rudi Mahall + Sebastian Gramss: Samit dubokih tonova* (**Džez etik**, 04. 2011)

…*zemaljska muzika sa uhvatljivim melodijama evropske džez avangarde* (**Špigel**)

*Fossile 3…čarobna torba puna neobičnih minijatura, veoma kratka i sažeta* (**DA,** 03. 2011)

*Mahal + Grams postavljaju sa Fosile 3 poseban znak uzvika!* (**Džez etik**, 01. 11)

*Snažan + intenzivan: Veoma živahni fosili, impresivni muzičari + originalne kompozicije*(**Gitara + Bas**, 02. 2011)

*...najviši umetnički nivo + iznenađujući duh*(**Hifi & Records,** 02. 11)

[www.sebastiangramss.de/fossile3](http://www.sebastiangramss.de/fossile3)

\*

**ARUÁN ORTIZ & AFRO–CUBAN EXPERIENCE**

**ARUÁN ORTIZ**, klavir

**LOGAN RICHARDSON**, saksofon

**YUNIOR TERRY**, kontrabas

**MARC MIRALTA**, bubnjevi

**The Aruán Ortiz & Afro-Cuban Experience** je međunarodni kvartet pod vođstvom „*jednog od najsvestranijih i najuzbudljivijih pijanista svoje generacije*”, kubanskog pijaniste i kompozitora Aruána Ortiza, u kojem sviraju neki od najdalekovidnijih kreativnih muzičara koji pripadaju novoj generaciji kubanskog jazza, kao što su basista ***Yunior Terry***, bubnjar ***Marc Miralta***, uz mladu zvezdu u usponu, saksofonistu iz Njujorka, ***Logana Richardsona***.

Njihova muzika je dirljivi tribjut muzici Kariba i savremenim kompozicijama kroz jazz improvizaciju. Spoj afro-američkog jazz jezika i savremene klasične muzike sa kubansko-haićanskim folklornim ritmovima predstavlja pravi primer multikulturalnog muzičkog nasleđa ove grupe. Koncept grupe prevazilazi granice stila dajući muzici novi pristup koji još nikada nije zamišljen u modernom jazzu. Rezultat je visokooktanska muzika, puna intenziteta i duhovne dirljivosti, inspirisana tradicijama iz novog sveta ali pogleda uprtog unapred u zvučne mogućnosti muzike datog trenutka.

**ARUÁN ORTIZ**

**Aruán Ortiz** je kubanski pijanista koga kritika hvali, kompozitor ovenčan nagradama, i solidan producent i pedagog. Nazvan „*najnovijim kubanskim vunderkindom koji je stigao u SAD*” (**BET Jazz**), „*jednim od najsvestranijih i najuzbudljivijih pijanista svoje generacije...*” (**Downbeat Magazine**) i „*jednim od najboljih novih pijanista koji se pojavio u Njujorku u poslednje vreme*” (**Downtown Music Gallery**), ovaj violinista klasičnog obrazovanja i pijanista iz Santiago de Kuba smatra sebe „*jednom radoznalom osobom koja voli muziku*”, i svoju muziku predstavlja kao arhitektonsku strukturu sačinjenu od zvukova, inkorporirajući savremenu klasičnu muziku, afro-kubanske ritove i improvizaciju u svojim kompozicijama.

Pre nego što je stigao u Njujork da svira sa ***Wallace Roney* Quintet** (sa kojim je snimio dva albuma koji su naišli na pohvale), Aruán je bio jedan od članova ***Esperanza Spalding Trija*** na njenom debi albumu **Junjo** (Ayva Music 2006)**. *All About Jazz*** kaže: „*Trio ima... odlične prelive preciznosti od pijaniste Aruána Ortiza koji je odličan sve vreme*”, a ***Jazz Music Blog*** hvali: „*Aruán Ortiz… je ozbiljan talenat u usponu.*” Takođe je svirao, gostovao ili snimao sa imenima kao što su *Joe Lovano, Terri Lyne Carrington, Jeremy Pelt, David Gilmore, Afro-HORN, Mingus Big Band, Cindy Blackman-Santana, Don Byron, Steve Turre, Lenny White, Oliver Lake, Andrew Cyrille, Henry Grimes i Greg Osby*, između ostalih.

Aruán ima veoma plodnu karijeru i kao kompozitor, njegova kompozicija ***Santiarican Blues Suite***, u izvođenju ansambla *Camerata Urbana Ensemble* u CD izdanju za Sunnyside 2012, dobila je rejting od **4,5 zvezdice** od magazina *Downbeat Magazine*, za koji je ***Latin Jazz Network*** rekao: „*Ova kompozicija veoma posebnog umetnika će se pamtiti kao jedno od najznačajnijih muzičkih dela*.”

Sastavi koji su ga angažovali da piše muziku za njih: *Woodwind Quintet Ensemble* iz Santiago de Kuba, *Musica de Camara Orchestra* iz Njujorka, *Oyu Oro Folkloric Dance Company* iz Njujorka, *YOUME & Milena Zullo Ballet* iz Rima, *José Mateo Ballet Theater* iz Kembridža, Masačusets, i *Simfonijski orkestar Univerziteta u Olbaniju*, Država Njujork.

Trenutno je kustos serijala ***Music&Architectures*** u klubu *Zinc Bar* u Njujorku, gde sviraju neki od najdalekovidnijih kreativnih improvizatora njujoške scene kao što su *Andrew Cyrille, Don Byron,Henry Grimes, Oliver Lake, Sam Newsome* i *Fay Victor***,** pored ostalih.

**YUNIOR TERRY**

Viđen kao jedan od najtraženijih basista u Njujorku, **Yunior Terry** je pozat po svom punom zvuku, svestranosti i zaraznom ritmu. Kao najmlađi sin jedne od najtalentovanijih porodica Kube, „*Los Terry’s*”, Yunior je krenuo stopama tradicije i počeo sopstveno muzičko obrazovanje kada je imao sedam godina, završivši 1994. prestižnu *Državnu umetničku školu* (ENA) u Havani na dva glavna instrumenta – violini i basu. Ubrzo potom pridružio se *Državnoj Filharmoniji*, sa kojom je svirao dela evropskih i kubanksih kompozitora u *Narodnom pozorištu* u Havani. Godine 1998, Terry se preselio u Kaliforniju da bi pohađao *Kalifornijski institut za umetnost (The California Institute of Arts*) gde je 2002. godine stekao diplomu osnovnih studija sa pohvalama. Nastavio je da proširuje svoje muzičke horizonte u *Cal Arts* sa profesorima kao što su *Charlie Haden, Derek Oles* (Poljska), *Rajeev Taranath* (Indija) i *Alfred Ladzekpo* (Gana), koji su mu omogućili dodir sa raznim tradicijama i muzikom iz raznih krajeva sveta. Godine 2009, Yunior Terry je dobio stipendiju „*Van Lier Fellowships*”, koju aktivnim profesionalcima svake godine dodeljuje organizacija *Meet The Composer*, dajući podršku stvaranju novih muzičkih dela i angažmanu u društvenoj zajednici.

***Yunior Terry*** je nastupao sa muzičarima kao što su: *Steve Coleman, Jerry Gonzales and Fort Apache, Lila Downs, Jeff Tain Watts, Eddie Palmieri, The late Hilton Ruiz, Gonzalo Rubalcaba, Steve Turre, Jane Bunnett* i njegov brat *Yosvany Terry*, poredostalih. Pored svog zauzetog rasporeda kao sajdmen, *Terry* vodi i sopstveni bend „***Son de Altura***”, sa kojim je izdao svoj prvi album kao vođa benda „***Mi Bajo Danzón***” za Palo Santo Music.

**LOGAN RICHARDSON**

Umetnik koji snima za Concord Records, **Logan Richardson**, dete je Kanzas Sitija, Misuri, gde je rođen (1980) i odrastao. Vrhunski kritičari smatraju *Logana Richardsona* osveženjem muzike koja dolazi. Mlada zvezda koja pomera granice muzike, noseći baklju vitalnosti za improvizovanu muziku kao vrhunski alt saksofonista, kompozitor, producent i pedagog.

Richardson predstavlja novu vrstu muzičara pošto se trudi da razvije metod da premosti jaz stvoren zarazom tipizacije koja se uvukla u muziku kao takvu, aktivno se baveći ovim zadatkom, sažimajući razne uticaje iz života, uključujući i umetnost, sa tradicionalnim i modernim konceptima, nesumnjivo Richardson predstavlja rođenje novog glasa.

Radi, nastupa i podučava, gostuje širom sveta i snima sa umetnicima kao što su: *Stefon Harris, Billy Hart; Dr. Lonnie Smith; Ambrose Akinmusire, Walter Smith III, Greg Tardy, Joe Chambers, Nasheet Waits, Jason Moran, Barry Altschul, Michelle Rosewoman, Greg Osby, Gary Thomas, Mark Turner, Carl Allen, Ben Street, World Saxophone Quartet, Butch Morris, John Hicks, Josh Roseman, Marc Cary, Tarus Mateen, Gerald Clayton, Greg Osby, James Carter, Bobby Watson, Vic Juris..*.

U januaru 2012, Logan je potpisao ugovor sa vodećom izdavačkom etiketom Concord Records. Logan se priprema da 2013. godine snimi svoj prvi solo album kao vođa benda za ovu etiketu, koji će biti objavljen 2014. Pored Loganovog solo projekta za Concord, učestvuje u još jednom projektu koji snima za Concord „Next Collective“,

*...oštoumni i ambiciozni mladi alt saksofonista* (**New York Times**)

*Logan Richardson svira saksofon resko, višedimenzionalno i izuzetno fleksibilno. Od prve - CEREBRAL FLOW* (**Fresh Sound‐New Talent**) jasno je da on predstavlja nesumnjivu snagu. Ovo je postalo još jasnije sa drugim izdanjem ***Ethos***, koje je izdao za izdavačku kuću Grega Osbija, Inner Circle Music.

**MARC MIRALTA**

Multi-perkusionista i vibrafonista Marc Miralta, rođen u Barseloni, počeo je da svira bubnjeve sa sedam godina u nekoliko škola u Španiji. Dok je bio u školi, svirao je u raznim lokalnim bendovima, uključujući i klasičnu muziku sa evropskim omladinskim orkestrom „*Youth Orchestra of the European Common Market“* (ECYO) pod dirigentskom palicom *Claudia Abbada*, „*Vallès Symphony Orchestra*” i *Nacionalnim simfonijskim orkstrom Barselone* i Katalonije.

Posle nekoliko nagrada među kojima je i nagrada za *najboljeg jazz solistu* na Festivalu u Manresi (1985), *druga nagrada* na jazz festivalu „Wheel” u San Sebastianu sa saksofonima (1986), i *druga nagrada* na evropskom takmičenju Big Bendova u Berlinu (1988), *prva nagrada* sa jazz trijom na Festivalu u Geču, otišao je na *muzički koledž Berklee* u Bostonu da nastavi da studira jazz i jazz kompoziciju. Dok je bio na Berkliju, takođe je osvojio brojne nagrade kao što je nagrada *za najboljeg perkusionistu* na muzičkom koledžu Berklee (1991) i nagrada za najaktivnijeg muzičara na muzičkom koledžu Berklee (1992).

Snimio je više od pedeset CD-a sa raznim bendovima, među kojima je i njegov prvi album u ulozi vođe benda sa grupon „***New York Flamenco Reunion***” (Nuevos Medios ). *Marc MiraltaQuartet* je upravo izdao album „***Dreams***” (Fresh Sound) na kojem sviraju *Seamus Blake* na saksofonu, *Ed Simon* na klaviru i *Omer Avital* na basu. Miralta zajedno sa Omerom vodi *Omer Avital Aaron Goldberg Trio*. Časopis *Cuadernos de Jazz Magazine* je izabrao jedan od njegovih albuma sa njujorškom flamenko grupom „***Reunion***” za najbolji jazz album 2000. godine.

\*

**SNP – KLUB, 23,30 sati**

**JAM SESSION**

**PETAK, 8. NOVEMBAR 2013.**

**JAZZ TRIO VEIN**

**MICHAEL ARBENZ**, klavir

**THOMAS LÄHNS**, kontrabas

**FLORIAN ARBENZ**, bubnjevi

*(uz podršku Pro Helvetie i fondacije Suisa)*

**VEIN**

Svakako više nema neke posebne potrebe da se pomene činjenica da je većina jazz klavirskih trija danas duboko vezana za muzički *interplej* (iako ovu činjenicu nikada ne treba uzimati zdravo za gotovo!).

Pa ipak, čak i kod najsuptilnijih, najviših formi interpleja uvek postoji onaj jedan član trija koji igra ulogu *primus inter pares*–pijanista, naravno (obično po definiciji i vođa grupe).

To je upravo ona tačka u kojoj pijanista ***Michael Arbenz***, bubnjar ***Florian Arbenz*** i basista ***Thomas Lähns*** nastupaju sa sopstvenom idejom muzičkog interpleja. Zapravo, ono što pokušavaju da postignu svojom muzikom – svojim shvatanjem muzike – nije ništa manje nego najveća moguća ravnoteža njihova tri glasa – počev od načina na koji stvaraju svoje kompozicije i aranžmane, i idu direktno kroz solističke delove, u potpunosti namenjene svoj trojici.

Rezultat je zapanjujuće muzičko zajedništvo, nabijeno iznenađujućim melodijskim, ritmičkim i dinamičkim prekretnicama, odsvirano sa najvećom preciznošću čak i u najkompleksnijim, iskrivljenijim i uvijenijim deonicama njihovih kompozicija, aranžmana i sola.

*Odličan rad, nabavite ga! Neverovatno kreativan klavirski trio*.*(****Rolling Stone,*** *10. 2011)*

***Vein****..., jedan od najinteresantnijih trija sa ogromnim entuzijazmom u poslednjih nekoliko godina... Moram da priznam da sam zvanično fan grupe* ***Vein****. Od njihovog debija, ovaj trio mi je postao jednako značajan kao Esbjörn Svensson!!!* (***Ben Williams***, *Concerto*, 10. 2011)

*Retko kad sam imao priliku da čujem jazz muzičare mlađe generacije da sviraju sa tavkom strašću i poletom!... veoma toplo preporučujem!* (***Wolfgang Giese***, *Rocktimes,* 10. 2012)

*Ova muzika spada u nešto najbolje što što su jazz ljubitelji imali prilike da čuju u dužem vremenskom periodu.* ***(...-die Redaktion,*** 9. 2012)

***Vein*** *je uzbudljiv trio sa kojim uživam da sviram, koji ima da ponudi veoma izazovnu muziku*. (***Dave Liebman****, 2011)*

***Vein***, *klavirski trio koji se ističe različitošću. Ovi momci umeju da sviraju zajedno (kao u numeri „Funky Monkey”) na novom nivou straight-eight interakcije... Oni zapravo ne zvuče kao neko drugi, ali nastavljaju putem Evans-Bley tradicije. Ko god želi da čuje nešto stvarno novo u formatu klavirskog trija sa ovim ne bi pogrešio*. (***Grego Edwards****, Cadence, NYC, 2. 2010*)

**\***

**RUDRESH MAHANTHAPPA’S GAMAK**

**RUDRESH MAHANTHAPPA**, saksofon

**DAVID FIUCZYNSKI**, gitara

**RICH BROWN**, kontrabas

**JORDAN PERLSON**, bubnjevi

Malobrojni su muzičari koji imaju umeće slično onom saksofoniste/kompozitora **Rudresha Mahanthappe** da tako potpuno otelotvore široke mogućnosti svoje muzike i kulture. Jazz nema premca u svojoj sposobnosti da apsorbuje druge stilove i žanrove i izroni sa novom formom stila koja je i dalje prepoznatljivo *jazz -* baš kao što je i njegova zemlja porekla, Amerika, jedinstvena po tome što obuhvata tako mnogo naroda sa dubokim korenima u svim delovima sveta, koji ipak mogu da se nazovu *Amerikancima.* ***Mahanthappina*** jedinstvena karijera predstavlja elokventnu formulaciju oba ova koncepta, pošto on važi za jednog od najvećih vizionara među modernim jazz kompozitorima, koji neguje duboko ličan i individualan pristup.

Tako je nastao zvuk koji hibridizuje progresivni jazz i južnoindijsku klasičnu muziku u fluidnu formu okrenutu prema budućnosti koja odražava Mahanthappina iskustva odrastanja kao Indijac-Amerikanac druge generacije. Kao što se ni njegovo lično iskustvo nikada ne proživljava samo sa jedne strane ove crtice, tako i njegova muzika odbija da stvara jednostavne fuzije, umesto toga ona podjednako tečno govori jezikom oba naroda i posvećena je stvaranju nove staze koja vodi napred.

Trenutno se ta staza manifestuje između ostalog i kroz najnoviju verziju njegovog dugogodišnjeg kvarteta, u kojem sada svira gitarista ***David “Fuze” Fiuczynski***, čiji je mikrotonski vokabular otvorio nove mogućnosti *Mahanthappinoj* kompozitorskoj imaginaciji; i **Samdhi**, multi-kulturalni ansambl koji Mahanthappinoj smeši jazz i indijske muzike dodaje modernističke elektronske tonove. Njihov debi album, izašao pod istim nazivom kao i grupa, izdat 2010. za ACT Music + Vision, časopis *JazzTimes* je pozdravio kao „*prekretnicu, stecište stilova koji se ne daju lako anlizirati … nikada ranije nije bilo pokušaja nove muzike ovog kalibra*.”

On i dalje nastavlja saradnju sa pakistansko-američkim gitaristom *Rezom Abbasijem* i inovativnim perkusionistom *Dan Weissom* u bendu ***Indo-Pak Coalition***. Ostali noviji projekti kreću se u dijapazonu od višegeneracijskog alt samita ***Apex*** u kojem sviraja i *Bunky Green*, trija ***MSG***i ***Mauger***, kvinteta ***Dual Identity*** koji vodi zajedno sa kolegom alt saksofonistom *Stevom Lehmanon*, i ***Raw Materials*** do dugogodišnjeg dueta sa pijanistom *Vijay Iyerom*. Uprkos širini uticaja izloženih u ovim raznolikim projektima, kao konstanta stoji glas za koji je časopis *New York Times* rekao sa odobravanjem da poseduje „*lutajući intelekt i artikulaciju oštru poput noža*.”

Njegov uspeh su prepoznali velikani kako jazz tako i južno-indijske muzike. Nedavno je Mahanthappa pozvan da se priključi radnoj grupi legendarnog bubnjara *Jacka DeJohnettea*, dok je saradnja sa renomiranim karnatskim saksofonistom *Kadrijem Gopalnathom* rezultirala *Mahanthappinim* CD-om ***Kinsmen*** iz 2008 (Pi) koji je naišao na odobravanje kritike. Dobio je stipendiju „*Guggenheim Fellowship*” i *Njuorške fondacije za umetnost*, kao i narudžbine od institucija *Rockefeller Foundation MAP Fund*, *Chamber Music America* i *American Composers Forum*. Proglašen je *alt* ***saksofonistom godine*** *tri godine za redom* po izboru međunarodne kritike u časopisu *Downbeat Magazine* (2011-2013) i *pet uzastopnih godina* od strane udruženja jazz novinara *Jazz Journalists’ Association* (2009-2013). U aprilu 2013, dobio je izvođačku nagradu *Doris Duke Performing Artist Award*, jednu od najznačajnijih umetničkih nagrada na svetu.

Ove impresivne pohvale, kao i pohvale od tako uticajnih listova kao što su *NPR, Los Angeles Times, Village Voice* i *New Yorker*, fokusiraju se na Mahanthappinu sve veću ulogu kao pionira u svetu savremenog jazza. Godine rane mladosti provedene u Koloradu, studije na fakultetu *Berklee College of Music* i *DePaul University*, i zapanjujuće bogato izvođačko iskustvo sviranja sa starijima i savremenim majstorima brojnih muzičkih disciplina, odražavaju se u njegovom zadivljujućem opusu koji još uvek raste i razvija se. *Mahanthappa* je umetnik firme *Yamaha* i koristi isključivo piskove marke *Vandoren*.

**\***

**CINDY BLACKMAN - SANTANA GROUP**

**„ANOTHER LIFETIME“ - Tribute to Tony Williams**

**CINDY BLACKMAN SANTANA**, bubnjevi

**ZACCAI CURTIS**, klavijature

**AURELIEN BUDYNEK**, gitara

**RASHAAN CARTER**, e bas

*(uz podršku Ambasade SAD u Beogradu)*

**CINDY BLACKMAN - SANTANA**

**Cindy Blackman - Santana** je virtuozna bubnjarka čija umetnost pokriva područja jazz i rock muzike. Kao muzičarka koja vodi svoj bend, Cindy je inovator zvuka čija je strast pomeranje stvaralačkih granica i istraživanje pokreta i promene. Ona je poznata kako po nijansama i bojama koje daje svojim ritmovima i rifovima tako i po čistoj snazi sviranja iz duše. „*Neki bubnjari delaju, a neki reaguju. Neki održavaju ritam, drugi ga stvaraju. Cindy Blackman Santana je među onim malobrojnima koji to umeju*” piše ***Mike Zwerin*** za *InternationalHeraldTribune*.

„*Ja sviranje vidim kao kontrolisanu slobodu, a posebno u jazz muzici upravo to imate. To je ono što volim* - kaže Cindy - *Znaš forme pesama, ali imaš slobodu da se protegneš preko njih. Želiš da muzika raste i diše, i želiš da prizoveš kreativnost svih muzičara. Na tom putu, možeš promeniti boju, osećaj, raspoloženje na različite načine, ili se vinuti i otvoriti kompoziciju za nešto sasvim novo. Kontrolisana sloboda je neverovatna disciplina sama po sebi, za koju je potrebna velika fokusiranost. Improvizacija kao takva, predstavlja umetnost u svom navišem obliku*.”

Cindy stvara veličanstven muzički ritam i prostor od početka svoje karijere kada je 1980-tih svirala na ulicama Njujorka, pa sve do današnjih dana, putujući po svetu i uvek dajući sve od sebe na albumima – uključujući i njen poslednji, **Another Lifetime** (2010) koji je naišao na odobravanje kritike. Pored saradnje na bini i u studiju sa svojom sopstvenom grupom – koja je takođe poznata pod nazivom ***Another Lifetime*** – svirala je na turnejama i snimala sa umetnicima među kojima su *Pharoah Sanders, Cassandra Wilson, Bill Laswell, Joss Stone, Joe Henderson, Buckethead, Don Pullen, Hugh Masakela* i *Angela Bofill*. Od 1993. do 2007, bila je bubnjar u bendu *Lenny Kravitza*, tokom više svetskih turneja i hit albuma. Godine 2010, bila je član *all-star* postave koja je svirala „*Bitches Brew*”, tribjut ovom uticajnom albumu *Miles Davisa* na Jazz festivalu u San Francisku i NYC Winter Jazz Fest-u.

U poslednje vreme Cindy se pridružila *Santani* na gostovanjima. „*Oni imaju odličan vajb benda. Tako je dobro svirati sa ljudima koji su rasli zajedno, zajedno izgradili zvuk, i ostali zajedno*- kaže ona -*Kada se desi tako nešto, onda možeš da stvaraš mnoge različite nivoe komunikacije. To je upravo ono što su oni uradili, i ja volim da stupam u takvu interakciju*.” Cindy je prvi put svirala sa *Santanom* u proleće 2010, kada je njegov bubnjar *Dennis Chambers* imao nekih prethodno ugovorenih obaveza. Prvi put su se sreli nekoliko godina ranije na festivalu u Evropi kada je Cindy bila na turneji sa *Kravitzem*.

Varnice na bini stvorile su hemiju van nje – Carlos je zaprosio Cindy tokom koncerta u julu 2010, a venčali su se u decembru. Planirajući budućnost, sarađivaće i na planu umetnosti, na projektima koji će bez sumnje odražavati njihovu zajedničku strast prema improvizaciji i veru u transendentalnu prirodu muzike. „*Za mene, muzika je potpuno duhovna, ona je način da se povežeš sa svojim višim bićem, sa univerzumom* - kaže Cindy - *Ona je takođe i način da se podeli svetlost sa milionima ljudi. Oni ne moraju da govore tvoj jezik, dele tvoja uverenja, ili da budu na istom mestu kao i ti. Muzika govori, ona je provodnik dobre energije i utiče na živote ljudi. Carlos i ja smo oboje svesni toga*.”

U sopstvenom aranžmanu, Cindy nastavlja da razvija opojnu fuziju jazz i rock muzike koju ona praši tako snažno na albumu **Another Lifetime** iz 2010. Ovaj smeli album je tribjut njenom mentoru, legendarnom bubnjaru *Toniju Williamsu*, na kojem se nalazi reimaginacija osam pesama njegove uticajne grupe ***Lifetime*** iz 1970-tih, kao i tri Cindine autorske numere. U svom prikazu ***All About Jazz*** je napisao: „*Istraživanja zvuka Blackmanove vodi jazz-rock dalje od onoga gde ga je pokojni bubnjar zamišljao kada je sarađivao sa gitaristom Johnom McLaughlinom, basistom Jackom Bruceom i klavijaturistom Larrijem Youngom… Jazz-rock kako ga izvodi Williams, a sada Blackmanova, veoma je vitalan*.” Prikaz u britanskom listu ***The Guardian*** nazvao ga je „*sešnom koji bljuje vatru*”, dodajući „*pomahnitala gitara i bubnjevi koji pomeraju kosti koje ovoj stil priziva bez sumnje su tu... ali Blackmanova ih drži u ravnoteži tonskim prelivima apstraktnih boja*.”

„*Sve u vezi sa Tonijevim sviranjem mi se sviđalo. On je višestruko menjao zvuk muzike različitim štimovanjem i konfiguracijama, i pravio inovacije s obe ruke i obe noge.“* - kaže Cindy, koja je prvi put upoznala Williamsa u svojim tinejdžerskim godinama kada je on držao kliniku u prodavnici bubnjeva u blizini njenog doma u Konektikatu. „*Njegov stav i bravure za bubnjevima bili su neverovatni, a tehnika besprekorna*.” ***Another Lifetime*** je snimljen na obe obale, sa sešnima u Njujorku na kojima pratnju Cindy sviraju *Mike Clarke, Doug Carn* i *Benny Reitveld*, i u Los Anđelesu gde se mogu čuti *Vernon Reid*, *Patrice Rushen*, *Joe Lovano* i *David Santos*. U nastavku Cindy planira da uključi više vokalnih elemenata u svoju muziku.

Cindy se seća kako je prvi put tražila bubnjeve kada je imala oko pet ili šest godina: „*Moja mama kaže da sam se rodila udarajući stvari i stvarajući ritam*”, kaže ona. Napredovala je od bubnjarskog kompleta igračke do svog prvog bubnjarskog seta kada je imala 13 godina i počela da svira u srednjoškolskom bendu. Samo nekoliko godina kasnije već je živela u Njujorku. Cindy je koristila prilike kojih je bilo u izobilju da vidi nastupe uživo legendarnih bubnjara među kojima su *Max Roach, Al Foster, Jack De Johnette, Roy Haynes* i *Art Blakey*, koji su postali njeni novi glavni uticaji i mentori. Izvan okvira jazz muzike, među velikanima kojima se divi su *Clyde Stubblefield* (James Brown), *John Bonham* (Led Zeppelin) i *Mitch Mitchell* (Jimi Hendrix).

Njena studijska karijera počela je krajem 1980-tih. Izdala je albume sa akustičnim ansamblom – ***Kvartetom Cindy Blackman*** – kao i sa svojom električnom postavom. Onaj koji pominje kao svoj omiljeni je album ***Works on Canvas*** iz 2000. „*Sviđa mi se gde je bend bio u tom trenutku, naš zvuk je postajao zaista kohezivan*”, kaže ona. Prikaz iz časopisa ***Jazz Times*** primećuje da album „*teče kao impresionistička svita u kojoj ona funkcioniše ne samo kao glavni ritmički pokretač muzike, nego i veličanstveni kolorista…* ***Works on Canvas*** *je zadivljujući portret jednog od najživopisnijih bubnjara ove generacije*.”

**Cindy Blackman - Santana** nastavlja da gradi svoj opus i umetnički legat koji je čini jednim od najboljih bubnjara kako ove tako i bilo koje generacije.

**SNP – KLUB, 23,30 sati**

**JAM SESSION**

**SUBOTA, 9. NOVEMBAR 2013.**

**\***

**CHOUB**

**GOLNAR SHAHYAR**, glas i perkusije

**MAHAN MIRARAB**, gitara

**MARTIN HEINZLE**, kontrabas

**WOLFGANG REINER**, bubnjevi

**CHOUB**

Od proleća 2011, ***Mahan Mirarab*** i ***Golnar Shahyar*** počinju saradnju kroz koju teže da ožive svoje muzičke ideje. Uz podršku i inspiraciju jazz muzičara, ***Martina Henzlea*** na kontrabasu i ***Wolfija Rainera*** na bubnjevima, njihova muzika je stvorila originalni zvuk, mešavinu persijske muzike, zapadnih jazz harmonija kao i afričkih i latino ritmova.

Zbog toga što se internacionalne muzičke forme ne cene mnogo u Iranu, *Golnar* i *Mahan* su oboje odabrali studije koje nemaju veze sa muzikom (*Shahyar* biologiju, *Mirarab* arhitekturu) pre nego što su se posvetili muzici posle preseljenja u Evropu.

Kao samouki jazz gitarista, *Mahan* je želeo da stvara novu vrstu muzike sa korenima u kulturi iz koje dolazi i njegovoj velikoj ljubavi - jazz muzici. Stoga je počeo da uči klasičnu iransku muziku svirajući *tar* i *setar*. Bio je deo jazz scene u Iranu i svirao sa raznim internacionalnim umetnicima pre nego što se preselio u Beč da bi unapredio svoju muzičku karijeru. „***Persijska strana jazza***”, njegov prvi trio projekat u Beču je jedno od ostvarenja koje je nastalo iz muzičkih iskustava sakupljenih u Iranu i Evropi.

***Golnar Shahyar*** se odlučila za život muzičara dok je završavala studije biologije u Torontu. Posle preseljenja u Beč upisala se na *Univerzitet za muziku i izvođačke umetnosti* da bi ovladala veštinom pevanja. Pored njenih inovativnih world music projekata, ***Sormeh*** i ***Gabbeh***, pokazala je svoj izvođački talenat u eksperimentalnoj sviti *Mathiasa Ruegga* u klubu *Porgy and Bess* kao recitator tekstova *Gertrude Stein*, kao i u saradnji sa švajcarskim harmonikašem *Hansom Hasslerom*.

U grupi **Chaub**, ova dvadesetsedmogodišnja vokalna umetnica interpretira tekstove persijskih pesnika, Hafiza i Omara Hajama, kao i sopstvene tekstove na *Farsiju*, engleskom i improvizovanom izmišljenom jeziku.

Ono što muzičari u ***Chaubu*** žele da inspirišu svojom živahnom muzikom je osećaj življenja u datom trenutku, trudeći se da sruše granice psihe i dosegnu stanje čiste povezanosti i kreacije. Euforično blaženstvo koje publika doživi posle svakog koncerta svedoči o njihovom uspehu. ***Choub*** nije običan etno jazz kvartet. On je originalan kao originalna rukotvorina. Bend se zove ***Choub***, što je persijska reč za *drvo*, da bi se naglasilo upravo to. Ime može da ima mnoge asocijacije kao što je drveno telo gitare ili kontrabasa ili bubnjarskih palica. To je ritmično sviranje kucanjem o drvo, ili drvo kestena od kojeg je napravljen *Mahanov* sitar.

Muzika ***Chouba*** je razigrana i dinamična. To je muzička ekspanzija i kosmopolitski jazz sa persijskom aromom.

**GOLNAR SHAHYAR**

glas i perkusije

**Golnar Shahyar** (rođena u februaru 1985. u Teheranu) je iranska vokalna umetnica i pisac pesama. Počela je da se bavi muzikom sa 11 godina svirajući klavir. Sa 16 godina se preselila sa porodicom u Kanadu u potrazi za boljim životom. Studirala je biologiju stekavši diplomu na *Univerzitetu York* u Torontu, dok je uzimala časove klasičnog pevanja u vidu hobija. Uskoro je shvatila da gaji samo jednu strast, a to je muzika. Kada se preselila sledeći put, odabrala je Beč gde je želela da ostvari svoj san i postane muzičar, što je započela uzmajući časove klasične muzike da bi poboljšala svoj pevački talenat. Međutim, susret sa *Elfijem Aichingerom* predstavljao je prekretnicu u njenom stilu pevanja i put koji je odabrala da sledi u svojoj karijeri. *Aichinger* ju je upoznao sa različitim stilovima pevanja i podstakao je da svoj glas posmatra kao instrument. *Golnar* trenutno studira jazz pevanje na Univerzitetu za muziku i izvođačke umetnosti. U međuvremenu je aktivni član tri različita projekta: ***Choub*, *Sormeh*** i ***Gabbeh***. Njeni projekti i muzika obuhvataju mešavinu world music i etno jazz muzike i performansa.

„*Pevačica iransko-austrijskog kvarteta* ***Choub****,* ***Golnar Shahyar****, prezentuje persijsku liriku staru stotinama godina, kao da su to stihovi nekih poznatih iz naših vremena*.“

**MAHAN MIRARAB**

**Mahan Mirarab**, rođen 13. jula 1983. u Teheranu, je samouki gitarista i kompozitor. Od 2006. godine aktivan je na sceni world music i jazz muzike, kao izvođač na gitari i fretles gitari i kao vođa benda. Glavna ideja sviranja na fretles gitari je s jedne strane razlika između persijskih i klasičnih skala, zbog postojanja četvtrina u persijskoj muzici što omogućava da se ona svira na fretles gitari, i s druge strane, iz njegove namere da iznađe odgovarajući instrument koji može precizno da opiše i izrazi iranski identitet svojim muzičkim karakterom. *Mahanovo* prvo iskustvo na muzičkoj sceni predstavlja saradnju sa *Vahag Hayrapetianom*, izvanrednim jermenskim pijanistom. Odmah potom osnovao je svoj prvi bend, ***Abrang Quartet***. U tom periodu pored sopstvenih projekata sarađivao je i na mnogim koncertnim nastupima i studijskim snimanjiima kao sajdmen. Godine 2008, završio je studije arhitekture na Teheranskom univerzitetu za umetnost i arhitekturu i odlučio da se preseli u Beč. Tamo je snimio album „***The Persian Side of Jazz***” Sa *Wolfijem Rainerom* (bubnjevi) i *Robertom Jukičem* (bass). Ovaj album predstavlja kombinaciju persijske narodne i tradicionalne muzike i jazza. Sa ovim projektom je gostovao u raznim zemljama kao što su Francuska, SAD, Austrija, Nemačka, Holandija, Iran...

**MARTIN HEINZLE**

**Martin Heinzle** je odrastao u zapadnom delu Austrije i kao tinejdžer se preselio u Beč da studira kontrabas na gradskom konzervatorijumu. Posle saradnje sa ***Trijom Novalis*** sa kojim je osvojio dve *Fidelo nagrade*, otišao je na godinu dana da uči kod *Maria Rossija* i *Garija Willisa* u školi *Escola Superior de Musica de Catalunya* u Barseloni. Posle povratka u Austriju završio je studije na *Institu za jazz i improvizovanu muziku* kod *Petera Herberta*, dok je uzimao i časove iz klasičnog kontrabasa kod *Antona Schachenhofera*. Od onda je traženi sajdmen na austrijskoj jazz i world music sceni koji svira sve vrste stilova od klasičnog jazza, preko tango nueva, flamenka, do vokalnih projekata i pisanja pesama i kombinacija sa klasičnom muzikom. Godine 2012. njegov kamerni trio ***Mallinger Schraml Heinzle*** objavio je svoj debi album „***Jetset Suite***” za Listen Closely. Njegov kompozitorski rad se može čuti u dokumentarnom filmu „*Kortokraks*” u režiji Austrijanca *Petra Hinterbergera*. Kasnije je koordinirao sopstvenom serijom koncerata, pored toga što prenosi muzičko znanje u opštinskoj muzičkoj školi u Beču.

**WOLFIGANG RAINER**

**Wolfi Rainer**je rođen 1977. godine u Insbruku, Austrija. Posle prvih muzičkih koraka na klaviru, počeo je da svira bubnjeve sa 13 godina. Završio je lokalnu muzičku školu i *Konzervatorijum* u Insbruku. Pored aktivnosti u klasičnim orkestrima i bleh orkestrima svirao je i u rock bendu. Posle završetka srednje škole preselio se u Grac 1999. godine, gde se upisao na *Univerzitet za muziku i izvođačke umetnosti* (KUG). Godine 2004, odlazi na *IASJ Meeting* u Frajburgu kao predstavnik KUG-a. Godine 2005, završava studije summa cum laude. To mu je donelo nagradu direktora škole, što mu je omogućilo nastavak studija u SAD-u. 2006. i 2007. je proveo šest meseci živeći, studirajući i radeći u Njujorku. Uzimao je časove kod *Arija Hoeniga*, *Johna Hellenbecka*, *Iana Formana* i *Guja Licata*. Pored toga što radi kao sajdmen, *Wolfi Rainer* se pojavljuje kao vođa svog benda **Cosmonique** koji je orijentisan ka elektronskoj muzici kao i **Wolfi Rainer benda**. Svirao je na muzičkim festivalima u Austriji, Nemačkoj, bivšoj Jugoslaviji, SAD i Japanu. Trenutno živi kao slobodni muzičar u Beču.

\*

**STEVE KLINK TRIO**

**STEVE KLINK**, klavir

**ROBERT JUKIČ**, kontrabas

**BRUNO DOMITAR**, bubnjevi

**Trio Steva Klinka** svira muziku sa albuma ***The Ocean*** i pesme sa srednjeg zapada, instrumentalne priče o čežnji, ljubavi i životu... Funky stil na klaviru *Steva Klinka* zajedno sa njegovim osobenim kompozitorskim i aranžerskim umećem čini upečatljivu mešavinu jazz, gospel, swing, blues i folk-bop muzike.

„*Na klaviru [Klink] pripoveda male priče koje otkrivaju svoju poruku svakom slušaocu..."* (***Kieler Nachrichten***). Vodeći svoju publiku na putovanja kroz muzičke stilove, vremena i mesta, Steve je putnik,„*jedan od onih čarobnjaka koji umeju da probude tradiciju i udahnu joj život sa samo deset prstiju i osamdesetosam dirki; koji umeju da stari zvuk učine novim i novi zvuk starim...U njegovom izvođenju, više nego u swingu, bluesu i bebopu – leži čista radost pripovedanja. A on ima puno toga da ispriča*” (***Tip Berlin***). Pišući za nemački *Der Spiegel*, ***Peter Bölke*** naziva slušanje Stevove muzike „*iskustvom potpunog užitka, ne samo za ljubitelje jazz muzike!*” A ***Kultur Spiegel*** piše: „*[ovaj mladi] pijanista zaranja u dirke sa takvom snažnom radošću da počinju da pršte varnice*.”

([www.steveklink.com](http://www.steveklink.com) ; [www.steveklink.eu](http://www.steveklink.eu))

**STEVE KLINK**

Američki pijanista **Steve Klink** je snimao sa Gregorijem Hutchinsonom („Blue Suit” - ACT Music), nastupao sa *Jeffom Hamiltonom* i *Dickom Oatesom* i prodao preko 20.000 CD-a širom sveta. Posle studija na *New England Conservatory* u Bostonu kod profesora kao što su *Fred Hersch, Kenny Werner, Jimmy Guiffre, George Russell, Stanley Cowell, Jim McNeely* and *Dave Holland*, Steve je krenuo na svoje prve uspešne turneje po Evropi (Neuburg Birdland, Schloss Elmau, Quasimodo Berlin, Fabrik Hamburg, Radio + TV recording WDR, NDR, BR, “Wir Jazz-Wunderkinder!”) kada je njegov CD „**Feels Like Home**” (minor music) postao jedan od najprodavanijih CD-a u Nemačkoj.

Klinkova posebna mešavina folk-bop uticaja može se pronaći u melodijama američkog Srednjeg Zapada. Preko prostranstava ravnica Ajove, muzika koja vuče korene iz srca ovog dela zemlje tutnjala je kroz njegov rodni grad u njegovoj mladosti: blues bendovi koji su putovali sa zapada prema Čikagu, „bluegrass” grupe iz Tenesija. Mladi pijanista počeo je da upija lekcije iz kompozicije i izvođenja slušajući lokalne majstore, a svoj prvi nastup imao je kao solo jazz pijanista, gostujući sa swing bendovima iz okoline Čikaga, a kao basista na električnom basu u lokalnom rock-cover bendu. Pored toga proveo je veliki deo svog detinjstva putujući, uglavnom po Evropi i Americi.

Pre nego što je završio studije jazz klavira i kompozicije na *Konzervatorijumu Nove Engleske* i *Univerzitetu* u Njujorku, znao je da ima šta da kaže. Godine 1999, uz podršku *Ziggija Locha* iz ACT Music, Steve je uspeo da izda ***Blue Suit*** sa bubnjarem *Gregorijem Hutchinsonom*. Ovaj swing disk sa uglavnom autorskim materijalom, odmah je privukao pažnju javnosti: „*Najupečatljiviji debi album godine*” (**Ultimo**). „[*Steve je spakovao] na svoj prvi CD sve što čini da krv proključa: blues, folk, gospel, funk. Čista radost za slušanje*.” (**KulturSpiegel**). „*Jazz tradicija počinje da živi ponovo, sa strašću*.”(**Ralf Dombrowki**). „*Vitalnost i radost sviranja su u osnovi [Stevovog] ostvarenja sa swing trijom*” (**Jazz Podium**).

Usledile su nove pohvale. Godine 2000. Steva je pozvao šef izdavačke kuće Minor Music, *Stefan Meyner*, da napravi seriju CD-a sa pesmama dva najcenjenija i poštovanija pisaca pesama današnjice, *Jonija Mitchella* i *Randija Newmana*. Pošto je i sam bio njihov ljubitelj celog života, Steve se osetio počastvovanim da uradi svoje omiljene pesme u svedenom, intimnom aranžmanu sa trijom.

„*Njegov novi album* ***Places to come from, Places to go****dokazuje da je Steve Klink čovek izuzetnog*...” (**Jazz Podium**); „*Pravo delo srca*” (**Jazz Thing**). „***Feels Like Home****...je naziv najlepšeg omaža* Randiju Newmanu*...idući Newmanovim stopama, Klink se pokazuje kao pravi majstor muzičke svedenosti na najogoljeniju suštinu*.” (**Klassik Heute**). „*Ove interpretacije donose inspirativnu, novu perspektivu rafiniranim... i čvrstim kompozicijama Randija Newmana*.” (**Frankfurter Rundschau**). „*Ovaj album poseduje sve: polet, duh, strast, melanholiju*” (**InMusic**). ***Feels Like Home*** *(14 pesama Randija Newmana)* postao je jedan od najprodavanijih jazz albuma u Nemačkoj 2001. godine.

Stevu je dobio nove prilike da snima i od 2003. izdao je sedam CD-a. Sa prvom damom slovenačkog jazza *Mijom Žnidarič*: ***I Like Pie, I Like Cake*** (2013); ***Nevidni Orkester*** (2008); ***Too Close For Comfort*** (2004) i ***Love You Madly*** (2011, sa Big bendom RTV Slovenije); sa *Tuey Connell*: ***Under the Influence*** (2003), kao i dva nova CD-a pod sopstvenim imenom: ***Searching the Blue*** (2009 DMG/Broken Silence) koji istražuje folk-bop kroz prizmu gospel, folk, jazz i retro-bugaloos muzike; kao i njegov najnoviji projekat, ***The Ocean***.

Od kad se preselio iz Amerike, *Steve Klink* je aktivan sa svojim trijom u evropskim jazz klubovima, koncertnim dvoranama, na festivalima, a svira i uživo na radiju i televiziji. Stotine kompozicija i big bend aranžmana sa njegovog repertoara sviraju se na jazz radio stanicama širom Evrope i Japana. ***Steve Klink Trio*** je bio jedan od šest akustičnih piano trija koji su izabrani iz cele Evrope za takmičenje za svetsku BMW jazz nagradu: „*The Art of Trio*”. Trenutno završava master studije iz klasične kompozicije na Muzičkoj akademiji u Ljubljani, Slovenija.

**O albumu *The Ocean*:**

„*Remek delo*.” \*\*\*\*\* (5 od 5 zvezdica, časopis **Mladina**)

[„*The Ocean”] dokazuje još jednom: sve što je potrebno je najjednostavnija muzička ideja da bi se stvorio snažan intenzitet... to je smeo i fascinantan album, avanturističko putovanje preko okeana sa Stevom Klinkom, Led Zeppelinom i Johnom Cageom*. (***Wolfgang Rumpf***, *NWR Radio Germany)*

*Klink, čovek srca i uma...želi da podeli svoj lični univerzum zvuka bez kompromisa: zauzvrat nudi nam spontani svet molova i durova koji je intuitivan i potpuno originalan*. \*\*\*\*\* (5 od 6 zvezdica, **Kulturnews magazine**)

„*Ovo je smeša iz kuhinje Srednjeg Zapada, ovo je moderna mešavina jazz, blues, folk, funk i soul muzike, ovo je višestrani muzički univerzum Steva Klinka, ovo je svet folk-bopa u svom najboljem ruhu, i album koji menja pravila igre. Ovde ima više priča, a slušanje prvih minuta najnovijeg projekta američkog jazzera daje nam da okusimo muzičko putovanje koje sledi: klasični klavirski trio koji prži, kojem se pridružio kontrabas na bebop linije, da bi bio ponet na viši nivo čežnjivom melodijom tri duvača. I tako počinje priča, instrumentalna pripovest o čežnji, ljubavi i životu...*” (***Andrej Predin***, *Slovenske Novice*)

**ROBERT JUKIČ**

Vidi pod **ROBERT JUKIČ „LIFE“**

**BRUNO DOMITER**

Slovenački bubnjar pun swinga **Bruno Domiter** diplomirao je na jazz oseku u Gracu gde je studirao kod *Manfreda Josela, Ericha Bachtraegla* i *Howarda Curtisa*.

Radio je sa *Kvartetom Boška Petrovića, Kvartetom Zdenka Ivanušiča, Lasse Lindgrenom*, mariborskim bendom udaraljki *Stick Control*, bendom *PAPIR, El Seniores, Zoranom Predinom* i drugim jazz projektima u Sloveniji i inostranstvu.

Kao član *HGM Orkestra* nastupao je sa takvim eminentnim jazz velikanima kao što su *Randy Brecker, Dave Liebman, Bob Mintzer, Yellow Jackets, Don Menza, Boško Petrović, Barbara Denerlein, Bobby Shew, Peter Herbolzheimer, Gustavo Bergalli, Victor Villenia, Eric van Lier, Michael-Phillip Mossman, Kevin Mahogany, Man Sound* i drugi.

**\***

**THE THREE LADIES OF BLUES**

**JOAN FAULKNER**, glas

**JOANNE BELL**, glas

**HARRIET LEWIS**, glas

**THE GUSTAV SCIK TRIO**

*(uz podršku Ambasade SAD u Beogradu)*

**THE THREE LADIES OF BLUES**

***Tribjut velikim damama bluesa***

**THREE LADIES** potpuno obaraju s nogu! One pevaju isto kao što i izgledaju: moćno, sa swingom i seksi! Snaga i opseg, vokalna i emotivna virtuoznost, intenzivnost, jesnostavno veličanstveno! Tri različita, ali izuzetna glasa, zarobiće i vaše oči i uši, prava su poslastica!

Nastup **THREE LADIES** odaje poštu velikim damama jazz, bluez i gospel muzike kao što su *Bessie Smith, Billy Holiday*, *Diana Washington* i mnoge druge među zvezdama crne američke muzike, čuvajući sećanja. Publika će biti preneta u Harlem ranih godina. Da, potvrđujemo - dame umeju da pevaju! Sa swingom u muzici i radošću u srcu; one su personifikacija ljudske radosti, oživljavajući zrak uzbuđenja i svežine, otvoren, energičan nastup! Ovo je šou 3 žene, ljubitelji crne muzike će dobiti čitavu paletu blues, gospel i jazz muzike. ***Jazz i blues u svom najboljem izdanju!***

**JOAN FAULKNER**

**Joan Faulkner,** poreklom iz Gerija, Indijana (SAD), zvana „***The Voice***” decenijama očarava i osvaja publiku širom Evrope i SAD. Svoju pevačku karijeru je počela sa samo 3 godine u crkvi svog oca u Čikagu, do svoje 14. godine, već je vodila hor, a sa 17 je snimila svoju prvu pesmu i postala asistent vođe državnog hora Indijane. Zbog ovih gospel korena, Jaonini talenati su negovani što joj je omogućilo da osećajno interpretira bilo koju pesmu. Moćni dijapazon stilova kao što su R&B, jazz, gospel, duhovna muzika, pop i klasična muzika vokalizuje čitav muzički spektar, ne ostavljajući neistraženim ni jedan pedalj. Kada nastupa pred hiljadama ili desetinama, uspeva da dotakne svaku osobu. Publika je često očarana ne samo njenim glasom, nego i njenom ličnošću. ***Joan Faulkner*** je došla u Evropu kao supruga vojnika 1978. Od tada niko nije mogao da zaustavi njenu munjevitu karijeru, koja je započela sa pop muzikom, gde ima nekoliko hitova koji su dospeli na top liste. Među njima su angažmani sa imenima kao što su *Percy Sledge, Les McCann, the Weather girls, Linda Hopkins, Ray Charles* i mnogi drugi velikani evropske jazz scene i big bend nastupi kao što je onaj sa *Peterom Herbolzheimerom, Big bendom NDR, Thilo Wolf big bendom* i mnogi drugi. Osvojila je nekoliko nagrada i glumila u popularnim nemačkim TV serijama.

**JOANNE BELL**

**Joanne Bell** je rođena u Riversajdu, Kalifornija. Joanne je imala svoj prvi solo nastup sa četiri godine u muzičkoj produkciji „*Singing In The Rain*” sa najstarijom pozorišnom trupom koja kontinuirano radi u Sjedinjenim Državama. Kada je Joanne počela studije, stupila je u svet opere. Iako je vredno vežbala opersko pevanje u ulogama kao što su: *Karmen* u Karmen, *Toska* u Toski kao i značajnim Malerovim delima, radila je podjednako vredno i ovladavajući veštinu improvizacije. To je od nje načinilo pevačkog stilistu jedistvene veštine koju koristi za promociju američke klasike: duhovne, gospel, mjuzikl, bluez i njene omiljene jazz muzike. Trenutno boraveći u Evropi, Joanne nastupa, predaje, piše i bavi se produkcijom predstava, mjuzikala i pesama od kojih su najnovije: „***Oh Happy Day***" – istorija gospel muzike i „***Bessie and Billie***” – jazz pozorišni komad, u saradnji sa *Cynthijom Utterbach*.

**HARRIET LEWIS**

**Harriet Lewis** je rođena u Filadelfiji, Pensilvanija, kao potomak jamajčanskog nasleđa. Počela je da peva u baptističkoj crkvi kada je imala 12 godina i postala vođa baptističkog hora koji je nastupao širom Filadelfije. Kasnije je uz majčinu pomoć osnovala hor sastavljen od dece uzrasta između 5 i 17 godina. Držali su koncerte širom Istočne obale SAD-a, pevajući acappella vokalne aranžmane koje je pisala Harriet. Harriet je stekla svoje prvo formalno obrazovanje u centru *Sherwood Recreation Center* u Filadelfiji, gde je studirala ples, uključujući balet, tap, moderni jazz, afrički ples i manekenstvo.

Glas ove pevačice iz Filadelfije je prirodni fenomen, kuljajući vulkan. Hvalospevi obuhvataju bezmalo sve koncertne kritike njenih pesama. Uz savršeni scenski nastup, ona svaku emociju koristi do kraja. Mimika i gestovi naglašavaju izražajnost (njenog) glasa.

Uspeh njene muzike doneo je Harrieti priznanje „*The Best Soul, Blues, Jazz singer*” u Evropi sa Deutscher Rock & Pop musik verband e.v. 1995 Music Oscar. Sada je Harriet jedna od najboljih žena na blues sceni i nastupa u mnogim klubovima i festivalima sa velikim uspehom.

**THE GUSTAV CSIK TRIO**

**Gustav Csik** je jedan od najboljih jazz pijanista današnjice. Diplomac je *Muzičkog konzervatorijuma* u Miškolcu. Njegov prvi plaćeni nastup odigrao se kada je imao 16 godina. Predavao je klavir 10 godina u *OSK* muzičkoj školi u Budimpešti. S obzirom da potiče iz muzičke porodice kompozitora za klavir i violinu, ne iznenađuje virtuoznost koju čujete i osetite kada Gustav svira klavir. Njegovi uzori su najveći američki jazz pijanisti kao što su: Oscar Peterson, Art Tatum i Earl Garner.

Zahvaljujući svojim talentima, nastupao je i snimao sa: *Dizzy Gillespie*, *Eddie "Lockjaw" Davis* (3LPs), *Jimmy Woody*, basista Duke Ellingtona, *Ed Thigpen*, bubnjar Oscar Petersona, *Johnny Griffin*, saksofonista, *Reggie Johnson, Kenny Clark, Alvin Queen, Bobby Durham*, bubnjar Elle Fitzgerald.

Kao što su mnogi pijanisti u prošlosti i sadašnjosti naučili da usavršavaju svoju veštinu radeći sami u raznim hotelskim barovima i klubovima, *Gustav Csik* nije nikakav izuzetak. Njegovo iskustvo je plod sviranja u ekskluzivnim hotelima u Evropi. Dva najpoznatija u Švajcarskoj su hotel *Palace* u Gštadu i *Jung-frau Victoria Hotel* u Interlakenu.

Klavir predstavlja otkucaje Gustavovog srca, koji on svira iz osećanja i emocija koji diraju kao čarolija.

**SNP – KLUB**

**JAM SESSION**

**PRATEĆI PROGRAM**

*KCNS, Klub „Tribina mladih“*

**MUZEJ MIŠE BLAMA**

1 – 10. novembar 2013, 10 – 20 sati

**MIŠA BLAM U MUZEJU**

6 – 9. novembar, 18 sati

**\***

*Kulturni centar Novog Sada, velika sala, scena*

**VOKALNA JAZZ RADIONICA SANDRE KLEMM**

Voditelj radionice: **Sandra Klemm;** asistent: **Milan Stanisavljević**, klavir

6 – 9. novembar 2013,11 - 14 sati i 15,30 - 17 sati

**SANDRA KLEMM**

Rođena 1972. godine u Banja Luci, od svoje 7. godine živi u Ljubljani. Dugogodišnji član *Dečjeg* i *Omladinskog hora RTV Ljubljana*.Završila je jazz odsek *Konzervatorijuma za muziku i balet u Ljubljani* u klasi prof. *Nade Žgur*.Učestvovala na radionicama čuvenog pop-jazz pedagoga *Dave Straud*-a, jednog od osnivača metode *Speech Level Singing,* na radionici *Bob Stoloff*-a *Tehnika vokalne improvizacije* i na radionici čuvene vokalne grupe *New York Voices* u Gracu 2003. godine

Za sobom ima 7 objavljenih albuma:***Sendi*** (1992); ***Zate*** (1994); ***Nemirna kri*** (1995); ***Zase me vzemi*** (1996); ***Brezmejna ljubezen*** (1999); ***Na drugem koncu sveta*** (2000) i ***Se še spominjaš*** (2009)

Jedna od prvih pevača, koji su uveli *dance* muziku na slovenačku pop scenu. Album *Nemirna kri,* koji je nastao u saradnji sa pevačem i producentom *Danielom Popovićem* („Džuli“)*,* je dobio priznanje *Srebrna kaseta* 1995. godine. Godine 1998. je singl *Stigmata* sa albuma *Na drugem koncu* sveta, izabran od strane slovenačkog distributera , za promociju istoimenog hollywoodskog filma.

Kao član hora je nastupala sa *Bobby McFerrin*-om na Ljubljanskom letnjem festivalu 2004. godine.

Nastupila na *Pesmi Eurovizije* u prvom pojavljivanju Slovenije na tom takmičenju sa bendom *EN X BAND* u Irskoj 1993. godine i kao prateći vokal sa pevačem *Vili Resnikom* u Engleskoj 1998. godine.

Kao solista je dva puta nastupala na najznačajnijem slovenačkom pop festivalu *Slovenska popevka* u pratnji velikog revijskog orkestra RTV Slovenije (1999 i 2009).

Više puta je nastupala sa svojim vokalnim triom kao prateći vokali na festivalu *Slovenska popevka*, u stvaranju najgledanije muzičke emisije *Zoom* na nacionalnoj televiziji, i na raznim koncertima širom Slovenije u saradnji sa Big Bendom RTV Slovenije.

Trenutno se bavi predavanjem jazz i pop solo pevanja u školi *Zavod Sv. Stanislava* , studijskim radom i predavanjem na radionicama.

***Workshop – Radionica: Osnove vokalne tehnike u jazz i pop muzici.***

Radionica je namenjena početnicima kao i već aktivnim pevačima.

Radionica će se odvijati u prostorijama Kulturnog centra Novog Sada, svaki dan **od srede 6. novembra do subote 9. novembra,** ***od 11 do 14 sati*** i ***od 15,30 do 17 sati***. Radionica će se završiti nastupom učesnika, ***prezentacujom rada radionice, u subotu, 9. novembra u 23 sata***.

U zavisnosti od broja prijavljenih, predavanje će se odvijati:individualno (do 5 prijavljenih) iliu grupi ili dve grupe (10 ili više). Na radionici će se učesnici baviti osnovama pravilnog disanja, pravilne upotrebe vokala kao instrumenta i osnovama vokalne improvizacije u jazz i pop muzici.

\*

Četvrtak, 8.novembar 2013.

*KCNS, velika sala*

**WORKSHOP – ARUÁN ORTIZ**

**RADIONICA O TEHNIKAMA „REAL TIME“ KOMPOZICIJE I RAZNIM PRISTUPIMA IMPROVIZACIJI - Otvoreno za sve instrumente!**

Radionica je osmišjena za studente, profesore i ljude koji se profesionalno bave muzikom a koji žele da učestvuju u interaktivnoj nastavi o značaju spontane kompozicije, različitih mogućnosti za kreativno korišćenje konstrukcije i promene muzičke strukture. Tokom grupnog rada interpretiraćemo i komponovati muzičke forme u različitim stilovima muzike.

**TEME**

1. Ritam.

2. Razvoj motiva i razrešenje muzičke fraze.

3. Uvod u savremenu jazz kompoziciju.

4. Vežbe sluha ka atonalnosti kao sredstvu za improvizovanje.

**1. Vitalni značaj ritma**

Ovi časovi će naglasiti značaj *downbeat*-a*, upbeat*-a, i ritmičke modulacije u različitim kontekstima, dvodelnim i trodelnim. Predavač će analizirati i traskribovati primere različitih pristupa, koji jasno ilustruju ove razlike. Predavač će takođe raditi na stvaranju ritma i nepravilnoj upotrebi ritma u okviru taktova, kao što su 5/4, 7/4, 9/4, 11/8, dugi, kratki i različite ritmičke podpodele u okviru ovih struktura.

**2. Razvoj motiva i razrešenje muzičke fraze**

U okviru ove teme učićemo da čujemo i kontrolišemo sopstvene muzičke ideje izložene na času, i kako da ih razvijemo i razrešimo kroz muzičke strukture uspostavljene ili stvorene spontano.

**3. Uvod u savremenu jazz kompoziciju**

Uz ritam sekciju ili pratnju, polaznici će interpretirati sopstvni autorski materijal, posle čega će ići interpretacija standarda ili grupna „real time” improvizacija u kojoj će se koristiti tema data na času.

**4. Vežbe slušanja ka atonalnosti kao sredstvu za improvizaciju**

Na ovim časovima proučavaćemo simetrične i asimetrične harmonijske strukture, i akorde sa nefunkcionalnalnim intervalom. Takođe primenjeno na proučavanje retrogradnih harmonijskih i melodijskih stavova i alternativne načine za razvoj improvizacije na kreativan način.

**PROFESOR: ARUÁN ORTIZ** ([www.aruan-ortiz.com](http://www.aruan-ortiz.com) ; <http://soundcloud.com/aruanortiz>)

Autorska prava za kurs pripadaju agenciji NauraZitro Music (SESAC), distribucija i umnožavanje drugim stranama je strogo zabaranjeno.

\*

*KCNS, Likovni salon*

**NEWPORT JAZZ FESTIVAL**

Od 1-5. novembra

*1.novembar – Galerija KCNS, od 19 sati*

*2. novembra - Knjižara SERENDIPITI, 20 sati*

*3.novembra – Mali likovni salon KCNS, 20 sati*

*4. novembar – Studio M, hol, 19 sati*

*5. novembar – KCNS, Likovni salon,19 sati*

Zaljubljenik u jazz muziku i film, u film i jazz, ne zna se šta bi trebalo prvo pomenuti, ***Ilija-Ika Malin***, osim što poseduje kolekciju starih, vrlo različitih kino projektora, osim što se još uvek uspešno bavi svojim kinooperateskim poslovima, jedan je od onih naših sugrađana koji je od početka bio deo ekipe *Novosadskog jazz festivala*, deo programa *Novosadskog jazz festivala*. S vremena na vreme, ne baš svake, ali skoro svake dve godine priređuje projekcije dokumentarnih filmova sa ***Newport jazz festivala*** (traka 16 mm), potpuno demistifikujući kinooperaterski posao, otkrivajući ponešto mladoj generaciji posetilaca koja nije bila u prilici da se sretne sa 16-milimetarskom filmskom trakom i da čuje onaj zvuk koji je teško opisati, ali kada ga čujemo, svi znamo da se radi o protoku filmske trake kroz projektor koji glasno zuji, a zujanje se pojačava i još mu se dodaje jedan, koji nam šalje poruku da je traka iskrzana.

U sledećem momentu, kad smo već pred ekranom i kada je projekcija počela, čekaju nas muzičari iz nekog drugog vremena, dobra muzika, bolje je reći informacija i glas poznatog najavljivača. Posle toga sledi aplauz, sledi muzika, sledi dobro raspoloženje. Dobrodošli!

GRUPE FILMOVA

**I GRUPA FILMOVA**

**LIONEL HAMPTON ORCHESTRA; REY CHARLES &ORCHESTRA; LAMBERT, HENDRIX, ROSS TRIO**

II GRUPA FILMOVA

**DIZZY GILLESPIE QUARTET; GERRY MULLIGAN QUARTET; MUDDY WATERS, JOHN LEE HOOKER**

III GRUPA FILMOVA

**THE YOUTH BAND (Newport Youth Band), PEE WEE RUSELL; HERBIE MANN, ART FARMER, COUNT BASEY**

IV GRUPA FILMOVA

**NINA SIMONE; DIZZY GILLESPIE, DEN LAMBERT, RUBY BLAKE**

***Gostovanje Novosadskog jazz festivala na Jazz festivalu u Rijeci:***

**ADAM KLEMM BANDA**

**BRUNO DOMITER**, bubnjevi; **VUKAŠIN MIŠKOVIĆ**, gitara

**MILAN STANISAVLJEVIĆ**, klavir; **NIKOLA MATOŠIČ**, kontrbas

**ADAM KLEMM, saksofon; SANDRA KLEMM**, glas

**BRUNO DOMITER**

**Bruno Domiter** je rođen 1980. godine u Mariboru. Diplomirao na *Univerzitetu za muziku i primenjene umetnosti* u Gracu – smer jazz (bubnjevi) u klasi prof. *Howarda Curtisa*.

Dugogodišnji član Jazz orkestra Hrvatske glazbene mladine (*HGM Jazz Orkestar*). U sklopu HGM orketstra je sarađivao sa poznatim imenima svetske i evropske jazz scene: *Randy Brecker, Bob Mintzer, Yellowjackets, Boško Petrović, Barbara Denerlein, Bobby Shew, Peter Herbolzheimer, Gustavo Bergalli, Victor Villenia, Eric van Lier, Michael-Phillip Mossman, Don Menza, Kevin Mahogany, ManSound, Byron Motley* itd.

Svira u slovenačkoj pop grupi ***Papir*** kao i u pop-funk bendu ***Mih Group***, u mariborskom ansamblu udaraljki ***Stick Control*** i u raznim jazz projektima u Sloveniji u inostranstvu (***Boško Petrovič kvartet*, *Zdenko Ivanušič kvartet***…).

Dodatno se školovao na jazz seminarima kod mag. *John Riley*-a.

Predaje od 2000. godine u Mariboru i u muzičkoj školi *BASE*.

**VUKAŠIN MIŠKOVIĆ**

Rođen je 1980. godine u Vrbasu. Diplomirao na odseku za gitaru na *Akademiji umetnosti* u Novom Sadu. Godine 2008. magistrirao klasičnu gitaru na *Universität für Musik und darstellende Kunst* uGracu, u klasi prof. Martina Mislyveceka. Tokom karijere ostvaruje saradnju sa brojnim umetnicima iz raznih muzičkih žanrova, a imao i niz solo koncerata. Od 2004. godine je član ansambla ***Boris Kovac & La Campanella***, sa kojim beleži preko 100 koncerata širom Evrope, i snimio je i 3 CD-a. Godine 2010. formira grupu ***Trio Diabolico*** (*Lorenz Pichler*, flauta, *Peter Pichler*, klarinet), a 2011. ***Akshani Project*** (*Fedor Ruškuc*, kontrabas, *Ištvan Čik*, bubnjevi).

**MILAN STANISAVLJEVIĆ**

**Milan Stanisavljević** je rođen u Kragujevcu. Počeo je da svira klavir sa 9 godina. Završio je osnovnu i srednju muzičku školu, klasični klavir. Prve korake u jazz-u načinio je zajedno sa čuvenim beogradskim jazz pijanistom *Milošem Krstićem*. Sa 18 godina počinje studije na *FMU* u Beogradu, gde je stekao diplomu iz harmonije i harmonijske analize u klasi profesora *Rastislava Kambaškovića*. Posle Beograda, odlazi u jednu od najstarijih evropskih jazz škola, *Univerzitet za muziku i izvođačke umetnosti* u Gracu, Austrija. Studirao je *jazz klavir* kod *dr Haralda Neuwitrha*, *Clausa Raiblea* i *Olafa Polziehna*. Takođe je imao priliku da uči od velikih pianista kao što su *Renato Chico* i *Fritz Pauer*, kao i bubnjara *Howarda Curtisa,* pored ostalih, velikih pedagoga u ovoj školi. Stekao je bachelor diplomu u januaru 2008. godine i odmah potom nastavio master studije, koje je završio u januaru 2010. godine. Zahvaljujući brojnim radionicama u školi, upoznao se sa imenima kao što su *Billy Hart, Ron McLure, Jerry Bergonzi, Dave Santoro, John Holenback, Geofrey Keezer, George Cooligan, Peter Helbotzheimer*, itd.

Trenutno vodi trio sa *Anđelkom „Đeletom“ Stuparom* (bubnjevi) i *Milanom Nikolićem* (bas). Pored ostalih, svirao je i sa *Stjepkom Gutom, Mimom Mitrovićem, Ratkom Divjakom, Christopfom „Pepeom“ Auerom, Valentinom Czihakom, Gasperom Bertonceljom, Juretom Puklom, Igorom Matkovićem, Cenetom Resnikom, Gasparom Perslom, Robertom Jukićem, Nikolom Matošićem, Markom Đorđevićem, Vladimirom Kostadinovićem, Dušanom Simovićem, Brankom Sterpinom*... Često svira i sa pevačicom *Jadrankom Juras* u duetu ili u njenoj grupi *J.J.J.Q.* (*Jadranka Juras Jazz Quartet*).

2011. godine je izdao svoju prvu ploču sa naslovom „***Awakening***”, koja je dobila odlične kritike na prestižnom jazz web site-u *All About Jazz*.

Od 2012. godine predaje jazz klavir na *Konzervatorijumu za muziku i balet* (Konservatorij za glasbo in balet) u Ljubljani.

**NIKOLA MATOŠIČ**

**Nikola Matošić** je rođen 1978. godine u Ljubljani. Jedan je od glavnih aktera mlađe generacije jazzera u Sloveniji. Započeo je karijeru kao samouk muzičar. Kasnije pohađa razne seminare, radionice i uzima privatne časove da bi se potom upisao na privatnu muzičku akademiju u Lincu, kako bi produbio svoje poznavanje muzike. Odgovoran je za to što jazz ostaje prisutan u Sloveniji, za njegovo očuvanje i modernizaciju. Dugogodišnji organizator i ustanovitelj jazz džem sešnova u Ljubljani. Njegova saradnja u velikom broju projekata dokazuje da je jedan od najboljih jazz kontrabasista u Sloveniji. Su-dobitnik nagrade *Porin* za najbolji jazz album 2012. godine sa projektom *Mira Kadoića* ***Free point***. Pored toga nastupa i na mnogim evropskim pozornicama a i preko granica EU. Svirao je sa poznatim i uglednim jazz muzičarima kao što su: *Deborah Brown, Rachel Gould, Herb Geller, RenatoChicco, PeterMihelič, Howerd Curtis, Doug Sides, Aaron Goldberg, Tony Lakatoš, Vincent Herring, Doug Hammond*… Dokazao se i u drugim žanrovima osim jazza kroz saradnju sa *Zoranom Predinom, Oto Pestnerom, Svetlanom Makarovič*…

**ADAM KLEMM**

**Adam Klemm je rođen 1976. godine u Novom Sadu. Posle završene srednje muzičke škole „Isidor Bajić“ u Novom Sadu, na odseku za klarinet, nastavio školovanje na *Univerzitetu za muziku i izvođačke umetnosti* u Gracu, Austrija. Godine 2005. je dobio titulu magistra umetnosti - jazz saksofonista. Za vreme studija u Gracu je dobio stipendiju od austrijskog ministarstva kulture, za studije na prestižnoj *Sibelius Akademiji* u Helsinkiju, Finska. Posle povratka iz Finske, nastupao sa legendom austrijske jazz scene gitaristom *Karl Ratzerom* i izdao CD sa sarajevskom jazz grupom *Minority*. Nastupao sa: *Dennis Rowland, Gianni Basso, Lee Harper Little Big Band, Karl Ratzer, Barbara Hendriks, Ladislav Fidri* i mnogim drugima.**

Vodi svoj sastav ***Adam Klemm Banda***, sa kojim je izdao prvenac „***Hot Coolen***“ za nezavisnu izdavačku kuću Sensor Records 2007. godine.

2012. godine snima svoj drugi autorski projekat, koji je trenutno u post-produkciji.

Od 2008. godine je endorser *P. Mauriat* saksofona za jugositočnu Europu.

Od 2008. godine je zaposlen kao solista *Big Band*-a *RTV Slovenija*, pored toga predaje saksofon i jazz band u muzičkoj školi *GCEW* u Ljubljani.

Član je saveta *Novosadskog jazz festivala*.

Kao član *Big Banda RTV Slovenija*, imao je čast da deli binu sa jazz velikanima, kao što su: *Mike Stern, Ernie Watts, Joe Lovano, Ronnie Cuber, Patti Austin, Peter Erskine, Nicholas Payton*.

**SANDRA KLEMM**

Rođena 1972. godine u Banja Luci, od svoje 7. godine živi u Ljubljani. Dugogodišnji član *Dečjeg* i *Omladinskog hora RTV Ljubljana*. Završila je jazz odsek *Konzervatorijuma za muziku i balet u Ljubljani* u klasi prof. *Nade Žgur*. Učestvovala na radionicama čuvenog pop-jazz pedagoga *Dave Straud*-a, jednog od osnivača metode *Speech Level Singing,* na radionici *Bob Stoloff*-a *Tehnika vokalne improvizacije* i na radionici čuvene vokalne grupe *New York Voices,* u Gracu, 2003. godine.

Za sobom ima 7 objavljenih albuma: ***Sendi*** (1992); ***Zate*** (1994); ***Nemirna kri*** (1995); ***Zase me vzemi*** (1996); ***Brezmejna ljubezen*** (1999); ***Na drugem koncu sveta*** (2000) i ***Se še spominjaš*** (2009)

Jedna od prvih pevača, koji su uveli *dance* muziku na slovenačku pop scenu. Album *Nemirna kri,* koji je nastao u saradnji sa pevačem i producentom *Danielom Popovićem* („Džuli“)*,* je dobio priznanje *Srebrna kaseta,* 1995. godine. Godine 1998. je singl *Stigmata* sa albuma *Na drugem koncu* sveta, izabran od strane slovenačkog distributera, za promociju istoimenog hollywoodskog filma.

Kao član hora je nastupala sa *Bobby McFerrin*-om na Ljubljanskom letnjem festivalu 2004. godine.

Nastupila na *Pesmi Eurovizije* u prvom pojavljivanju Slovenije na tom takmičenju sa bendom *EN X BAND* u Irskoj 1993. godine i kao prateći vokal sa pevačem *Vili Resnikom* u Engleskoj 1998. godine.

Kao solista je dva puta nastupala na najznačajnijem slovenačkom pop festivalu *Slovenska popevka* u pratnji velikog revijskog orkestra RTV Slovenije (1999 i 2009).

Više puta je nastupala sa svojim vokalnim triom kao prateći vokali na festivalu *Slovenska popevka*, u stvaranju najgledanije muzičke emisije *Zoom* na nacionalnoj televiziji, i na raznim koncertima širom Slovenije u saradnji sa Big Bendom RTV Slovenije.

Trenutno se bavi predavanjem jazz i pop solo pevanja u školi *Zavod Sv. Stanislava* , studijskim radom i predavanjem na radionicama.